Άγιαξ - Τότεναμ 2-3: Glory, glory Tottenham! , Η ΚΑΘΗΜΕΡΙΝΗ, kathimerini.com.cy\n09 ΜΑΪΟΥ 2019 - 00:17\nΑπίστευτη, ανεπανάληπτη αναμέτρηση! Με τρομερή ανατροπή στο 2ο ημίχρονο η Τότεναμ και με ήρωα τον Λούκας Μόουρα που σημείωσε χατ-τρικ, οι Σπερς ανέτρεψαν το 2-0 του ημιχρόνου κάνοντας το 2-3 και πήραν έτσι μια μεγάλη πρόκριση στον τελικό της Μαδρίτης όπου και θα αντιμετωπίσουν την Λίβερπουλ. Ο Άγιαξ προηγήθηκε με 2-0 χάρις τα γκολ των Ντε Λιγκτ και Ζίγιετς αλλά ο Λούκας με απίστευτο σόλο έστειλε την Λονδρέζικη ομάδα στον τελικό.\nΟ Άγιαξ ήταν η ομάδα που ξεκίνησε με μεγαλύτερη διάθεση στην αναμέτρηση. Μόλις στο 4ο λεπτό, ο Τάντιτς έκανε σουτ εντός περιοχής, η μπάλα βρήκε στον Τρίπιερ και ανάγκασε τον Γιορίς σε φοβερή απόκρουση. Από την μετέπειτα εκτέλεση κόρνερ προήλθε το 1-0 του Άγιαξ, με τον αρχηγό του, τον Ντε Λιγκτ ο οποίος έστειλε με κεφαλιά την μπάλα στα δίχτυα. Στο αμέσως επόμενο λεπτό η Τότεναμ απείλησε για πρώτη φορά στο παιχνίδι, με τον Σον ο οποίος βρήκε το δοκάρι μετά από γύρισμα από αριστερά εντός περιοχής. Η επόμενη καλή στιγμή ήταν στο 23’, όταν από την κάθετη πάσα του Άλι προς το μέρος του Σον, ο Κορεάτης έκανε το πλασέ δεν ήταν καλό και μάζεψε εύκολα ο Ονάνα. Στο 24’ η Τότεναμ έχασε άλλη μια καλή ευκαιρία, αφού ο Λούκας μπήκε στην περιοχή, έδωσε στον Έρικσεν ο οποίος έκανε το σουτ, αλλά ο Ονάνα ήταν και πάλι καλά τοποθετημένος. Στο 30’ ο Άγιαξ έχασε μεγάλη ευκαιρία για να φτάσει σε ένα 2ο γκολ. Ο Τάντιτς μετά από έξοχες κινήσεις μπήκε στην περιοχή και έκανε το διαγώνιο σουτ αλλά η μπάλα πέρασε για πολύ λίγο εκτός! Στο 35’ ο Άγιαξ έφτασε στο 2-0 με με τον Ζίγετς, ο οποίος έλαβε την πάσα από τον Τάντιτς μετά από γρήγορη αντεπίθεση του Αίαντα και με έξοχο πλασέ έδωσε γερό προβάδισμα πρόκρισης στην ομάδα του.\nΣτο 53ο λεπτό είδαμε την πρώτη καλή στιγμή του 2ου μέρους, η οποία άνηκε στην Τότεναμ και συγκεκριμένα στον Άλι ο οποίος έκανε το σουτ με προβολή μετά το γύρισμα του Έρικσεν, αναγκάζοντας τον Ονάνα σε μεγάλη επέμβαση. Στο 55’ η Τότεναμ μείωσε σε 2-1 με τον Λούκας ο οποίος συνεργάστηκε με τον Άλι, μπήκε στην περιοχή και πλάσαρε ψύχραιμα τον Ονάνα κάνοντας το 2-1. Σαν να μην έφταναν όλα αυτά ο Λούκας έκανε και το 2-2, στο 58’, σε μια φάση διαρκείας, στην οποία ο Ονάνα απέκρουσε αρχικά το πολύ κοντινό πλασέ του Γιορέντε, αλλά η μπάλα δεν απομακρύνθηκε και ο Λούκας έστειλε την μπάλα στα δίχτυα. Στο 63’ ο Άγιαξ έχασε πολύ μεγάλη ευκαιρία καθώς από το γύρισμα του Τάντιτς, έκανε το σουτ, η μπάλα όμως πέρασε για λίγο έξω. Στο 74ο λεπτό ο Αλντερβάιρελντ έπιασε την κεφαλιά μετά το κόρνερ του Τρίπιερ, στέλνοντας την μπάλα πάνω από τα δοκάρια. Στο 79’ ο Ζίγετς έκανε το σουτ με την μπάλα να βρίσκει στο κάθετο δοκάρι του Γιορίς, χάνοντας έτσι μια μεγάλη ευκαιρία για τον Άγιαξ. Στο 86’ ο Έρικσεν εκτέλεσε το κόρνερ και ο Βερτόνγκεν με κεφαλιά βρήκε το δοκάρι, χάνοντας μια τεράστια ευκαιρία για να κάνει το 2-3. Ο Λούκας όμως δεν είπε την τελευταία του λέξη και με σουτ στο 96’ έκανε το 2-3 στέλνοντας την Τότεναμ στον τελικό.\nΆγιαξ: Μετά από τέτοιο αποκλεισμό κανείς δεν αξίζει να πάρει εύσημα για την απόδοση του.\nΤότεναμ: Τι να πει κανείς για τον Λούκας Μόουρα, τον απόλυτο ήρωα των Σπερς που με χατ-τρικ οδήγησε την Τότεναμ στον μεγάλο τελικό.\nΆγιαξ: Η όλη αμυντική λειτουργία του Αίαντα αδράνησε, χάνοντας εν τέλει την πρόκριση. Απίστευτος ο τρόπος που χάθηκε μια τέτοια πρόκριση.\nΤότεναμ: Μετά από τέτοιο φινάλε κανείς δεν υστέρησε!\nΆγιαξ (Τεν Χαγκ): Ότι και να πει κανείς είναι λίγο για τον τρόπο που η ομάδα του έχασε την πρόκριση. Παρ’ όλα αυτά οι πολλοί ταλαντούχοι ποδοσφαιριστές που διαθέτει ο Άγιαξ θα έχουν σίγουρα κι άλλες ευκαιρίες στην καριέρα τους.\nΤότεναμ (Ποκετίνο): Ένας από τους καλύτερους προπονητές του κόσμου οδήγησε την Τότεναμ στον πρώτο της τελικό! Τα δάκρυα του στο τέλος ήταν όλα τα λεφτά που αποδεικνύουν τα όσα πέτυχε απόψε η ομάδα του.\nΔιαιτησία (Φέλιξ Μπριχ): Σωστός στις αποφάσεις του ο Γερμανός διαιτητής.\nΆγιαξ: Ονάνα, Ντε Λιγκτ, Μαζραουί, Ταλιαφίκο, Μπλιντ, Φαν Ντε Μπεκ (Μαγκαλάν 89'), Σόνε (Βέλτμαν 60'), Ντε Γιονγκ, Ζίγετς, Τάντιτς, Ντόλμπεργκ (Σινκγκράβεν 66')\nΤότεναμ: Γιορίς, Τρίπιερ (Λαμέλα 81'), Αλντερβάιρελντ, Βερτόνγκεν, Ρόουζ (Ντέιβις 82'), Γουανγιάμα (Γιορέντε 46'), Σισοκό, Έρικσεν, Άλι, Λούκας, Σον\nΣκόρερς: Ντε Λιγκτ, Ζίγετς / Λούκας (3)\nΚίτρινες Κάρτες: Ντόλμπερκ, Ζίγετς / Σισοκό, Ρόουζ\n17.09.2020 | 22:36


Olivia Culpo: Ποιοι είναι οι fitness κανόνες που ακολουθεί μία Μις Υφήλιος; - Melodia 88FM\nHome/ΕΥ ΖΗΝ/Hobby/Olivia Culpo: Ποιοι είναι οι fitness κανόνες που ακολουθεί μία Μις Υφήλιος;\nΓεννημένη στα εξωτικά νησιά του Ειρηνικού Ωκεανού, η Olivia Culpo γνώριζε από νωρίς τι θέλει να κάνει στη ζωή της. Δύο πράγματα “τριγύριζαν” στο μυαλό της: το modeling και η υποκριτική. Το πρώτο το κατάφερε από πολύ νωρίς, αφού, το 2012, σε ηλικία μόλις 20 χρονών, ανακηρύχθηκε Μις Υφήλιος. Σήμερα, οκτώ χρόνια μετά, η ίδια συνεχίζει να διαθέτει το σώμα που της χάρισε τον τίτλο, με κάθε της πόζα να “κόβει” την ανάσα. Ποια είναι τα fitness μυστικά που έχει να σου δώσει ένα top model; Τι προσέχει;\nΜπορεί παλαιότερα να ακολουθούσε αυστηρές δίαιτες, πλέον, όμως, η μέθοδος αυτή αποτελεί παρελθόν. Η ίδια δεν “κρύβει” την αδυναμία της στα βιολογικά προϊόντα, καθώς έτσι καταναλώνει φρούτα και λαχανικά στην μη επεξεργασμένη τους μορφή, γεγονός που διατηρεί τη σιλουέτα της ασφαλή από τα περιττά σάκχαρα.\nΠαράλληλα, η ίδια έχει αποκλείσει από το διατροφικό της πλάνο τροφές πλούσιες σε ζάχαρη και αλάτι, καθώς, όπως διαπίστωσε εκ πείρας, τα γεύματα αυτά “τσαλαπατούσαν” την προσπάθεια της να αποκτήσει αψεγάδιαστο six-pack – γιατί once a model, always a model -.\nΗ μέρα της ξεκινάει με ένα πλούσιο πρωινό – το πιο σημαντικό γεύμα της ημέρας – , το οποίο δεν παραλείπει, ακόμα και όταν βρίσκεται στην άλλη άκρη του πλανήτη. Στο πιάτο της θα βρεις κινόα, δύο αβγά (από τα οποία την μία ημέρα καταναλώνει τα ασπράδια και την άλλη τους κρόκους), μισό αβοκάντο και 100 γρ. kale (αυτό το καταπράσινο λαχανικό που είναι πλούσιο σε μέταλλα και θρεπτικά συστατικά).\nΤα υπόλοιπα γεύματα της ημέρας συνδυάζουν πρωτείνη, υδατάνθρακες ολικής αλέσεως και αρκετά λαχανικά, αφού η Olivia επισκέπτεται πολύ συχνά τα Fitness Rooms της Αμερικής, για να γυμνάσει σώμα και πνεύμα.\nΣε τι δεν μπορεί να αντισταθεί; Όπως κάθε κορίτσι έτσι και η Μις Υφήλιος έχει μερικές διατροφικές αδυναμίες, στις οποίες δεν μπορεί να πει “όχι”. Η εντονότερη; Μα φυσικά, την σοκολάτα, την οποία δεν έχει αφαιρέσει εντελώς από το μενού της, αλλά την έχει αντικαταστήσει με την μαύρη εκδοχή της, που είναι πλούσια σε αντιοξειδωτικά. Βέβαια, μην φανταστείς ότι απολαμβάνει όση ποσότητα επιθυμεί. Με μέτρο.\nΠοιο είναι το αγαπημένο της φρούτο; H απάντηση είναι ξεκάθαρη: o ανανάς. Στο φρούτο αυτό, η Olivia βρήκε τη λύση απέναντι στο ενοχλητικό φούσκωμα που εμφανίζεται με έναν μαγικό τρόπο τη στιγμή που δεν θέλεις. Κράτησε στο πίσω μέρος του μυαλού σου ότι, όπως κάθε Fitness-Girl που σέβεται τον εαυτό του, η ίδια το χρησιμοποιεί και ως βασικό συστατικό στα δροσιστικά της smoothie.\nΗ Olivia αγαπάει τη γυμναστική και, κρίνοντας από το αποτέλεσμα, και η γυμναστική αγαπάει την Olivia. Τα τελευταία χρόνια, η ίδια ακολουθεί ένα πρόγραμμα γυμναστικής, που θυμίζει πολύ την Yoga, αλλά συνδυάζει πολλούς τύπους ασκήσεων.\nΟι αγαπημένες της προπονήσεις είναι εκείνες που εναλλάσσουν το Boxing και τις Pilates, αφού με το πρώτο ενεργοποιεί το μεταβολισμό της και τη διαδικασία καύσης λίπους, ενώ με το δεύτερο τύπο άσκησης διατηρεί τη γράμμωση και ενδυναμώνει τους μύες της. Άσε που με το μποξ γυμνάζει έντονα εκείνο το σημείο του σώματος που συχνά παραμελείς: τον κορμό. Οι ασκήσεις, σύμφωνα με τον Personal Trainer της, γίνονται σε υψηλή ένταση με το συνολικό πρόγραμμα να έχει διάρκεια 30 λεπτών.\nΜόλις το πρόγραμμα αυτό ολοκληρωθεί, η ίδια παρακολουθεί μία προπόνηση αποκλειστικά σχεδιασμένη για τις δικές της ανάγκες, αλλά και των κοιλιακών της. Αμέτρητα ροκανίσματα και διάλειμμα σε θέση σανίδας ολοκληρώνονται σε 20 λεπτά και της χαρίζουν την άκρως εντυπωσιακή κοιλιά που παρατηρείς στο Instagram Account της.\nΑπό τις ασκήσεις για το υπόλοιπο σώμα, ξεχωρίζει τα push – ups, γιατί έτσι εξασκεί στήθος και ώμους, καθώς και τα squats, για ενδυνάμωση ποδιών και ανόρθωση γλουτών.\nLast but not least, δύο φορές την εβδομάδα, η ίδια ξεκουράζεται με ασκήσεις Yoga σε ένα σύντομο πρόγραμμα 20 λεπτών.\nΑΣΚΗΣΗ ΔΙΑΤΡΟΦΗ ΕΥΕΞΙΑ ΛΑΜΙΑ ΜΕΛΩΔΙΑ ΥΓΕΙΑ\n5 ασκήσεις για όλο το σώμα με μία μπάλα Pilates


ΜΟΛΑΟΙ ΛΑΚΩΝΙΑΣ - ΜΗΤΡΟΠΟΛΙΤΗΣ - μολάοι molai molaoi Νέα, Πληροφορίες, Ανακοινώσεις, Ιστορία Και Πολλά Ακόμα www.molaoi.net\nΟ Μητροπολίτης Μονεμβασίας και Σπάρτης κ. κ. Ευστάθιος (κατά κόσμον Κωνσταντίνος) Σπηλιώτης, γεννήθηκε στη Βαλύρα Μεσσηνίας το 1940. Πτυχιούχος της Θεολογικής Σχολής του πανεπιστημίου Αθηνών χειροτονήθηκε Διάκονος το 1964 και Πρεσβύτερος το 1966. Υπηρέτησε ως Ιεροκήρυκας των Ι. Μητροπόλεων Μεσσηνίας και Γόρτυνος, Πρωτοσύγκελλος Μεσσηνίας, Ηγούμενος της Ι. Μ. Βουλκάνου και καθηγητής. Το 1980 εξελέγη Μητροπολίτης Μονεμβασίας και Σπάρτης. Προνοία αυτού εκδίδεται το περιοδικό «Ο Όσιος Νίκων ο Μετανοείτε».\nΤα έργα του, εκ των οποίων ορισμένα βρίσκονται σε εξέλιξη, καλύπτουν ένα ευρύτατο φάσμα εκκλησιαστικής, κοινωνικής και φιλανθρωπικής διακονίας και προσφοράς. Καταγράφονται με βάση τη δυεπίπεδη αυτή διάταξη:\n1. Ολοκλήρωση του Επισκοπείου, Γραφείων Ι. Μητροπόλεως και Εκκλησιαστικού Μουσείου.\n2. Αποπεράτωση και εγκαίνια του μεγαλοπρεπούς Ι. Ναού του Αγίου Νικολάου Σπάρτης.\n3. Θεμελίωση και εγκαίνια 120 Ιερών Ναών σ' ολόκληρη τη Μητρόπολη.\n4. Δημιουργία των κύκλων Μελέτης της Αγίας Γραφής.\n5. Αναδιοργάνωση των Κατηχητικών Σχολείων και των τριών βαθμίδων.\n6. Καθιέρωση εσπερινών ομιλιών από τον ίδιο διάφορες Κυριακές και όλες τις Κυριακές της Μ. Τεσσαρακοστής.\n7. Ανάπτυξη σημαντικότατης εκδοτικής δραστηριότητας (Περιοδικό «Όσιος Νίκων ο Μετανοείτε», Εγκόλπιο ημερολόγιο, βιβλία προσοντούχων κληρικών και μηνιαίες εφημερίδες).\n8. Δημιουργία Εκκλησιαστικής Βιβλιοθήκης στην Ι. Μητρόπολη Μονεμβασίας και Σπάρτης, καθώς και στα Ενοριακά Κέντρα.\n9. Ίδρυση και εγκαίνια 28 Ενοριακών Κέντρων Νεότητας στη Σπάρτη και στην Περιφέρεια.\n10. Ιερατικές μηνιαίες Συνάξεις πραγματοποιούνται στη Σπάρτη και στους Μολάους- Νεάπολη, γίνονται ετήσια γενικά Συνέδρια.\n11. Χειροτονία 70 νέων προσοντούχων Κληρικών.\n12. Αναστήλωση της Ιεράς Μονής Γόλας.\n13. Ανοικοδόμηση ζωτικών χώρων, αποκατάσταση και επάνδρωση των Ιερών Μονών Αγίων Αναργύρων, Αγίων Τεσσαράκοντα, Ιέρακος, Γόλας και Καστρίου.\nΒ. Κοινωνικά - Φιλανθρωπικά\n1. Ίδρυση και λειτουργία του Ασύλου Ανιάτων, Σπάρτης.\n2. Αποπεράτωση και λειτουργία του β' ορόφου του Γηροκομείου.\n3. Ίδρυση και λειτουργία του Γηροκομείου Νεαπόλεως.\n4. Ίδρυση και λειτουργία του διδύμου Γηροκομείου και Ιδρύματος περιθάλψεως ατόμων με ειδικές ανάγκες στους Μολάους.\n5. Ανασυγκρότηση του γενικού φιλοπτώχου Ταμείου και των ενοριών.\n6. Ίδρυση και λειτουργία εκκλησιαστικών κατασκηνώσεων (Αρρένων-θηλέων) για μαθητές και φοιτητές στην περιοχή Ταϋγέτης Μυστρά.\n7. Ίδρυση και λειτουργία κατασκηνώσεων της Ιεράς Μητροπόλεως στη Νεάπολη για άτομα με ειδικές ανάγκες.\n8. Καθιέρωση παροχής υποτροφιών σε φοιτητές.\n9. Ενίσχυση εκπολιτιστικών έργων.\n10. Επαναδραστηριοποίηση των εκδηλώσεων πού γίνονται στις αίθουσες διαλέξεων (Στέγη Νεότητας-Μολάοι Σπάρτης).\n11. Λειτουργία Σχολής Γονέων.\n12. Παραχώρηση του νεόδμητου κτιρίου της "Νεανικής Γωνίας" στο Πανεπιστήμιο Πελοποννήσου για τις ανάγκες του.\nΓ. Είναι εμπνευστής και ιδρυτής:\n1. Του Μουσείου Εκκλησιαστικής Τέχνης Ι. Μητροπόλεως Μονεμβασίας και Σπάρτης (1991).\n2. Του Ραδιοφωνικού Σταθμού της Ιεράς Μητροπόλεως Μονεμβασίας και Σπάρτης (88.8 και 89.1 FM).\nΔ. Προεδρεύει στά εξής ιδρύματα:\n1. Γηροκομείο σπάρτης\n2. Καθίδρυμα "Αθανασίου Ματάλα του Λακεδαιμονίου"\n3. Κληροδότημα "ΠΑΠΑΣ"\n4. Κληροδότημα "ΛΑΜΠΡΑΚΗ"\n5. Κληροδότημα "ΚΕΡΑΣΙΩΤΗ"\n6. Κληροδότημα "Αγγέλου και Αρτέμιδος Λαμποδημητροπούλου"\n7. Κληροδότημα "Σταύρου και Θεοδώρου Καλκανδή"\n8. Μαθητική Εστία Σπάρτης.\n9. Τμήμα Ελληνικού Ερυθρού Σταυρού (Επίτιμος πρόεδρος).\n10. Σώμα Εθελοντών Αιμοδοτών Ιεράς Μητροπόλεως.\n11. Μουσείο Εκκλησιαστικής Τέχνης.\n12. Επιτροπή Καταπολεμήσεως Ναρκωτικών.\n13. Ιερό Προσκύνημα Αγίου Νεκταρίου Συκέας.\nΕ. Λοιπές δραστηριότητες Πρόσφατη συμβολή του πανάξιου Ιεράρχη στον τομέα της Κοινωνικής και Φιλανθρωπικής προσφοράς είναι η λειτουργεία του Προγράμματος «Βοήθεια στο σπίτι», με την εφαρμογή του οποίου βρίσκουν ανακούφιση και αγάπη οι πάσχοντες συνάνθρωποί μας.\nΣτον Μητροπολίτη Μονεμβασίας και Σπάρτης κ. κ. Ευστάθιο έχουν απονεμηθεί από Ιδρύματα και Υπηρεσίες, καθώς και από ανθρώπους των Γραμμάτων και τής Τέχνης πολλές τιμητικές διακρίσεις.\nΙδιαίτερα, σημειώνεται η πολύ σημαντική συγγραφική δραστηριότητα του Σεβασμιότατου Μητροπολίτη μας του οποίου, εκτός από τα εκατοντάδες άρθρα που έχει δημοσιεύσει σε έγκριτα περιοδικά και εφημερίδες, σταχυολογούμε τα παρακάτω αυτοτελή έργα του: "Διδαχικά" 1987. "Το Μονύδριον Προφήτου Ηλιού παρά τω Γεωργίτσι" 1983. "Υπό την σκιάν του Μυστρά- Κληρονομία, παρουσία και προσφορά της Τοπικής Εκκλησίας'" 1989. "Απόπειρα σκιαγραφήσεως του Θεοδωρήτου Βρεσθένης'" 1988, κ.α.


Εμβόλια για τον κορωνοϊό: Επιπλέον 9 εκατ. δόσεις από την AstraZeneca για να «καλμάρει» η ΕΕ Εμβόλια για τον κορωνοϊό: Επιπλέον 9 εκατ. δόσεις από την AstraZeneca για να «καλμάρει» η ΕΕ | Epirusblog.gr | Ιωάννινα Ήπειρος Ελλάδα\nΜε μια επιπλέον παρτίδα 9 εκατ. δόσεων του εμβολίου της αποκλειστικά για την Ευρώπη, η AstraZeneca τείνει κλάδο ελαίας προς την Κομισιόν.\nΕίχε προηγηθεί πολυήμερος πόλεμος δηλώσεων ανάμεσα στην ΕΕ και την αγγλο-σουηδική φαρμακοβιομηχανία, εξαιτίας των καθυστερήσεων που παρατηρούνται στην διάθεση των εμβολίων αλλά και την προτεραιότητα που δίνει η εταιρεία στη Βρετανία έναντι της Ευρώπης.\nΟ καταλύτης γι' αυτή την εξέλιξη φαίνεται ότι ήταν η επιβολή ελέγχου στις εξαγωγές του εμβολίου από την ΕΕ προς τρίτες χώρες.\nΩς «ένα βήμα εμπρός» χαρακτήρισε η Ούρσουλα φον ντερ Λάιεν την κίνηση της AstraZeneca μέσω Twitter. Η πρόεδρος της Κομισιόν αναγνώρισε την προσπάθεια που καταβάλεται για να εξομαλυνθεί η παροχή των εμβολίων.\nΕμμέσως όμως η φον ντερ Λάιεν πανηγυρίζει μια νίκη που πιστεύει ότι θα πρέπει να πιστωθεί στην ίδια: Ύστερα από μήνες σκληρής κριτικής την οποίαν δέχεται πανταχόθεν η Ευρωπαϊκή Επιτροπή για τους χειρισμούς της στην προμήθεια των εμβολίων, η πρόεδρός της θέλησε να δείξει διατηρεί τον έλεγχο της κατάστασης.\nΚατά λέξη, το μήνυμα της προέδρου ήταν το εξής: «Βήμα προς τα εμπρός για τα εμβόλια. Η AstraZeneca θα παραδώσει 9 εκατ. επιπλέον δόσεις εντός του πρώτου τριμήνου (συνολικά 40 εκατ. δόσεις), συγκριτικά με την προσφορά της εταιρείας την προηγούμενη εβδομάδα.\nΟι παραδόσεις θα ξεκινήσουν μία εβδομάδα νωρίτερα από ό,τι είχε προγραμματιστεί. Επίσης, η εταιρεία θα διευρύνει τις παραγωγικές της δυνατότητες στην Ευρώπη».\nΗ AstraZeneca είχε προκαλέσει μεγάλη αναταραχή στους κόλπους της ΕΕ με την ανακοίνωση ότι, εξαιτίας προβλημάτων στα εργοστάσιά της σε Ολλανδία και Βέλγιο, η παραγωγή θα μειωθεί στο λιγότερο από το μισό.\nΗ συμφωνία της AstraZeneca με την ΕΕ, για το εμβόλιο που εγκρίθηκε μόλις την Παρασκευή, προβλέπει ότι θα παραδοθούν 300 εκατ. δόσεις, με μια προαιρετική συμπληρωματική παραγγελία για ακόμη 100 εκατ. δόσεις. Στο πρώτο τρίμηνο του 2021 η AstraZeneca υποτίθεται ότι θα παρέδιδε στην ΕΕ 80 εκατ. δόσεις.\nΠλέον, με τα 9 εκατ. του έκτακτου συμπληρώματος, εκτιμάται ότι η Ευρώπη θα λάβει περίπου 40 εκατ. δόσεις. Δηλαδή, ακόμη και με την έκτακτη αύξηση της παραγωγής, η συνολική ποσότητα που λαμβάνει η ΕΕ από τη συγκεκριμένη εταιρεία θα φτάσει -το πολύ- στο μισό της αρχικώς συμφωνηθείσας.\nΈνας άγριος πόλεμος για τα εμβόλια εξελίσσεται σε όλα τα μέτωπα με επίκεντρο την Ευρώπη.\nΟταν η βρετανοσουηδική εταιρεία AstraZeneca ανακοίνωσε πριν από λίγες ημέρες ότι μπορεί να παραδώσει μόνο το 40% των εμβολίων που έχει συμφωνήσει με την Ευρωπαϊκή Ένωση για το α’ τρίμηνο του 2020, στις Βρυξέλλες σήμανε κόκκινος συναγερμός. Η Ε.Ε. βρέθηκε αντιμέτωπη με ένα οδυνηρό φιάσκο.\nΤην ίδια στιγμή η πορεία των εμβολιασμών του πληθυσμού σε άλλες χώρες όπως οι ΗΠΑ, η Μεγάλη Βρετανία και το Ισραήλ εξελίσσεται με πολύ πιο γρήγορους από τους ευρωπαϊκούς ρυθμούς.\nΗ Ε.Ε. ήταν πλέον αναγκασμένη να χρησιμοποιήσει όλα τα όπλα που έχει στη διάθεσή της, κυρίως απέναντι στην AstraZeneca, ώστε αυτή να πειστεί να τηρήσει τις συμβάσεις που έχει υπογράψει.\nΉταν σαφές επίσης ότι η Κομισιόν σκόπευε ταυτόχρονα να στείλει μήνυμα ότι δεν θα δεχθεί παιχνίδια και υπαναχωρήσεις από τις άλλες μεγάλες φαρμακοβιομηχανίες οι οποίες διαθέτουν τις πατέντες για το μοναδικό αποτελεσματικό ανάχωμα στην επέλαση της πανδημίας.\nΤην Παρασκευή το απόγευμα ήρθε η πιο σημαντική τροχιοδεικτική βολή. Επικαλούμενη την προστασία της υγείας των Ευρωπαίων πολιτών, την ασφάλεια αλλά και τη διαφάνεια, η Ευρωπαϊκή Ένωση προχώρησε στην επιβολή ελέγχων στις εξαγωγές εμβολίων κατά του κορωνοϊού.\nΜε τον έλεγχο στις εξαγωγές των εμβολίων που παρασκευάζονται εντός της επικράτειάς της, η Ε.Ε. επιχειρεί να αναγκάσει την AstraZeneca να δώσει προτεραιότητα στη διοχέτευση εμβολίων στην Ευρώπη, αντί για τη Βρετανία και τις υπόλοιπες χώρες με τις οποίες έχει συνάψει συμφωνίες.\nΟ έλεγχος εξαγωγών είναι το δεύτερο όπλο που χρησιμοποιεί η Κομισιόν στη δημόσια διένεξη με την AstraZeneca.\nΠροηγήθηκε ακόμη και η, εν πολλοίς ανήκουστη, έφοδος επιθεωρητών της Ε.Ε. στο εργοστάσιο της εταιρείας στο Βέλγιο προκειμένου να διαπιστωθεί το αληθές των ισχυρισμών ότι οι καθυστερήσεις στην παραγωγή οφείλονται σε προβλήματα που έχουν ανακύψει στις βιομηχανικές μονάδες της AstraZeneca στο Βέλγιο και την Ολλανδία.\nΠαράλληλα, δεν έχει κοπάσει οριστικά η φραστική μάχη, με ανταλλαγή οξύτατων δηλώσεων και αλληλοκατηγοριών. Πρωταγωνιστές η πρόεδρος της Κομισιόν Ούρσουλα φον ντερ Λάιεν, η επίτροπος Υγείας Στέλλα Κυριακίδου και ο διευθύνων σύμβουλος της AstraZeneca Πασκάλ Σοριό.\nΟ Σοριό επικαλείται την ακριβή διατύπωση της σύμβασης ανάμεσα στην AstraZeneca και την Ε.Ε., η οποία είναι πλέον προσβάσιμη από τον καθέναν εφόσον έχει δημοσιοποιηθεί.\nΣτο κείμενο αναφέρεται ότι «η εταιρεία θα καταβάλλει κάθε δυνατή προσπάθεια (best effort) να καλύψει τις ανάγκες της Ε.Ε.», χωρίς όμως να προσδιορίζεται χρονική ή ποσοτική δέσμευση. Την ερμηνεία αυτή απορρίπτει η φον ντερ Λάιεν, δηλώνοντας ότι «πρόκειται για σαφή συμβατική υποχρέωση.\nΗ “κάθε δυνατή προσπάθεια” ίσχυε τότε που δεν ξέραμε εάν θα υπάρξει εμβόλιο. Τώρα το εμβόλιο υπάρχει και η AstraZeneca δεσμεύεται να τηρήσει τους όρους του συμβολαίου. Εξάλλου, μας είχε διαβεβαιώσει ότι καμία άλλη υποχρέωση δεν θα εμποδίσει την παράδοση ικανού αριθμού εμβολίων στην Ε.Ε.».\nΗ ανοιχτή ρήξη Κομισιόν - AstraZeneca έρχεται να αποκαλύψει σοβαρά λάθη και παραλείψεις στον τρόπο που οι Βρυξέλλες διαχειρίστηκαν από την αρχή τις διαπραγματεύσεις με τις φαρμακοβιομηχανίες. Δύο τουλάχιστον λάθη διαπιστώνει ο Γκίντραμ Βολφ του Ινστιτούτου Bruegel: «Η Ε.Ε. υπέγραψε τις συμφωνίες πολύ αργά» -αυτό είναι το πρώτο λάθος.\nΥπογράφηκαν από τον Αύγουστο και μετά, ενώ άλλες χώρες (Βρετανία, ΗΠΑ, Ισραήλ) είχαν κινηθεί με πιο γρήγορους ρυθμούς. Επίσης «η χρηματοδότηση αποδείχτηκε ανεπαρκής». Με άλλα λόγια, η Κομισιόν επέμεινε σε πολύ χαμηλές τιμές από τις εταιρείες, μια «τσιγγουνιά» που τώρα την πληρώνει.\nΤα προβλήματα με την AstraZeneca δεν είναι τα μοναδικά. Παρόμοια προβλήματα αντιμετωπίζουν και οι υπόλοιπες εταιρείες, όπως η Pfizer/BioNTech η οποία έχει μια σχεδόν όμοια συμφωνία με την Ε.Ε. αλλά δεν ήταν σε θέση να τηρήσει την υποχρέωση για 12,5 εκατομμύρια δόσεις έως το τέλος του 2020.\nΜάλιστα, ο επικεφαλής της BioNTech, Ουγκούρ Σαχίν, επιρρίπτει ευθύνες στην Ούρσουλα φον ντερ Λάιεν, λέγοντας ότι «η Ε.Ε. εσφαλμένα, θεώρησε ότι όλα τα εμβόλια, από τις 6 διαφορετικές εταιρείες, θα ήταν έτοιμα την ίδια στιγμή».\nΗ συνέπεια των εξελίξεων αυτών είναι ότι σήμερα η Ε.Ε. υστερεί σημαντικά σε ρυθμό εμβολιασμών. Ενδεικτικά, στο Ισραήλ η αναλογία εμβολιασθέντων ανά 100 πολίτες είναι κιόλας 54,7, στα Ηνωμένα Αραβικά Εμιράτα 33.7, στη Βρετανία 13,9 και 9,4 στις ΗΠΑ.\nΗ διαφορά έως τα μόλις 2,74 άτομα στα 100 που παρατηρείται στην Ευρώπη είναι χαοτική. Σε απόλυτους αριθμούς, στην Ε.Ε. έχουν εμβολιαστεί περίπου 10,5 εκατομμύρια άνθρωποι, επί συνόλου 448 εκατομμυρίων.\nΟι προοπτικές εξομάλυνσης της παραγωγής και διάθεσης εμβολίων, όσο είναι δυνατόν αυτές να προβλεφθούν, επαφίενται αφενός στην έγκριση των υπολοίπων σκευασμάτων και αφετέρου στις έκτακτες συνέργειες μεταξύ των φαρμακοβιομηχανιών.\nΣτην κατεύθυνση αυτή, η Pfizer ξεκινά συνεργασία με την, κατά τα άλλα ανταγωνίστριά της, Novartis και η Sanofi θα συνδράμει την AstraZeneca, παρασκευάζοντας 125 εκατομμύρια δόσεις, αλλά από το β’ εξάμηνο του 2021 και εξής.\nΣε μια κούρσα με τον χρόνο, οι πιέσεις που ασκεί η Κομισιόν, έστω και καθυστερημένα, αλλά πλέον με κάθε μέσο, θα πρέπει να αναπληρώσουν τα κενά των υπογεγραμμένων συμβάσεων με τις φαρμακευτικές εταιρείες. Απλώς επειδή δεν υπάρχει άλλη επιλογή.\nΣε ένα παράλληλο μέτωπο του πολέμου άρχισαν να βλέπουν το φως της δημοσιότητας στοιχεία από τις υπογεγραμμένες συμφωνίες της Κομισιόν με τις φαρμακοβιομηχανίες. Την Παρασκευή, η Ούρσουλα φον ντερ Λάιεν έδωσε την εντολή να δημοσιοποιηθεί το συμβόλαιο της Ε.Ε. με την AstraZeneca.\nΉταν μια αποκάλυψη χωρίς αποκάλυψη, εφόσον τίποτα ουσιαστικό, τίποτα πραγματικά νέο δεν έγινε γνωστό. Πιθανώς η εικόνα να ήταν διαφορετική εάν το έγγραφο δημοσιευόταν ακέραιο, χωρίς τα χωρία τα οποία καλύφθηκαν με τη μαύρη ταινία της λογοκρισίας.\nΠαρ’ όλα αυτά, η κίνηση της προέδρου της Κομισιόν είναι ιδιαίτερα συμβολική. Ηταν μια σκληρή προειδοποίηση ότι η Ε.Ε. δεν διστάζει να πραγματοποιήσει τις απειλές της, προκειμένου να υπερασπιστεί τα συμφέροντα των 27 κρατών-μελών της.\nΕνώ το συμβόλαιο με την AstraZeneca αποκαλύφθηκε μόνο εν μέρει και μόνο ως προς τους ακίνδυνους όρους του, η αντίστοιχη σύμβαση με την Pfizer/BioNTech, μέσω κάποιου άγνωστου διαύλου, βρέθηκε στο πρωτοσέλιδο της ιταλικής εφημερίδας «Corriere della Sera».\nΗ εφημερίδα έφερε στο φως ορισμένες κρίσιμες πτυχές των συμφωνιών που έχουν συναφθεί και από τις οποίες εξαρτάται η πορεία των εμβολιασμών στην Ευρώπη. Όπως ότι σε περίπτωση ασυνέπειας εκ μέρους της Pfizer ως προς τις προσυμφωνημένες ποσότητες και τον χρόνο παράδοσης, οι κυρώσεις δεν επιβάλλονται αυτομάτως.\nΕπιπλέον, το συμβόλαιο προβλέπει ότι το πρόστιμο ασυνέπειας αντιστοιχεί στο 20% των δόσεων οι οποίες δεν παραδόθηκαν εμπρόθεσμα, με προσαύξηση αναλόγως των ημερών καθυστέρησης.\nΔιευκρινίζεται, ωστόσο, ότι η ενεργοποίηση των κυρώσεων γίνεται αφού διερευνηθούν άλλες δυνατότητες επανόρθωσης, συμπεριλαμβανομένης και της ακύρωσης της σύμβασης.\nΜια ιδιαιτερότητα και ένα από τα πιο «πονηρά» σημεία στη σύμβαση της E.E. με την Pfizer έγκειται στον αριθμό των δόσεων ανά φιαλίδιο. Το συμβόλαιο για 200 εκατομμύρια δόσεις υπογράφηκε στις 11 Νοεμβρίου, όταν ακόμη το σκεύασμα δεν είχε εγκριθεί. Και συμπληρώθηκε στις 15 Δεκεμβρίου με επιπλέον 100 εκατομμύρια.\nΤότε ήταν δεδομένες οι 5 δόσεις ανά φιαλίδιο. Στην πορεία, όμως, η Pfizer υπέβαλε αίτημα στον Ευρωπαϊκό Οργανισμό Φαρμάκων (ΕΜΑ) για την απόσπαση 6 δόσεων από κάθε φιαλίδιο - υπό την προϋπόθεση ότι θα τηρηθούν κατά γράμμα οι οδηγίες χορήγησης τις οποίες ορίζει η εταιρεία, με τη χρήση συρίγγων μηδενικού κενού όγκου.\nΣτις 8 Ιανουαρίου, ο ΕΜΑ έκανε δεκτό το αίτημα και λίγες ημέρες αργότερα η Pfizer ανακοίνωσε ότι από τις 18/1/2021 κάθε κιβώτιο του εμβολίου θα περιέχει 20% λιγότερα φιαλίδια, αλλά περισσότερες δόσεις (1.170 αντί των 975, όπως είχε αρχικά υπολογιστεί).\nΗ κριτική που ασκείται στην Ε.Ε. εστιάζει στην καθυστερημένη αντίδρασή της, καθώς και σε μια σειρά από σφάλματα που οδήγησαν στην επώδυνη πανωλεθρία και τη σημερινή χαοτική κατάσταση.\nΗ Ενωμένη Ευρώπη ηττήθηκε κατά κράτος, κυρίως από τις ΗΠΑ και το Ισραήλ, στην κούρσα για την εξασφάλιση ικανών αποθεμάτων εμβολίων, ήδη από την αρχή της πανδημικής κρίσης.\nΗ Στρατηγική της Ευρωπαϊκής Ένωσης για την προμήθεια εμβολίων ανακοινώθηκε στις 17 Ιουνίου 2020. Σύμφωνα με πολλούς αναλυτές και Ευρωπαίους πολιτικούς αξιωματούχους, ακόμη και τότε ήταν κιόλας πολύ αργά.\nΓιατί ήδη από τον Μάρτιο του ’20, με την πρωτοβουλία του Ντόναλντ Τραμπ να κλείσει πρώτος συμφωνία με την CureVac για αποκλειστική παροχή εμβολίων, οι ΗΠΑ προσπέρασαν την Ε.Ε.\nΗ δυσκαμψία και η αναποτελεσματικότητα της Ε.Ε. να αναλάβει άμεση δράση εκδηλώθηκαν καταρχάς στην προμήθεια μασκών και αναπνευστήρων.\nΗ τήρηση των τύπων και η γραφειοκρατία προϋπέθετε την υπογραφή των σχετικών συμβάσεων με τους προμηθευτές από το σύνολο των 27 κρατών-μελών, συν 10 επιπλέον γειτονικές χώρες εκτός Ε.Ε.\nΠολλές κυβερνήσεις εγκατέλειψαν την κοινή προσπάθεια και προχώρησαν σε απευθείας συμφωνίες ώστε να καλύψουν τις ανάγκες τους χωρίς χρονοτριβή.\nΤο ίδιο έκαναν Γερμανία και Γαλλία σε ό,τι αφορά τα εμβόλια. Χωρίς να περιμένουν την έγκριση της Κομισιόν, ήδη από τον Απρίλιο του 2020, οι εκπρόσωποι των Μέρκελ και Μακρόν άρχισαν να διαπραγματεύονται με την εταιρεία Moderna.\nΚαι ενώ στις 12 Ιουνίου οι υπουργοί Υγείας των 27 της Ε.Ε. συμφώνησαν για την από κοινού αγορά εμβολίων, ο γαλλογερμανικός άξονας εξακολούθησε τις παράλληλες ενέργειες. Και, μάλιστα, με την προσθήκη της Ιταλίας και της Ολλανδίας, η συμμαχία έγινε τετραμελής.\nΣτις 13 Ιουνίου είχε κιόλας υπογραφεί προσύμ-φωνο με την AstraZeneca για πάνω από 300 εκατομμύρια δόσεις εμβολίων.\nΩστόσο, υπό την απειλή της διάσπασης της Ε.Ε., στις 17 Ιουνίου η πρόεδρος της Κομισιόν Ούρσουλα φον ντερ Λάιεν, διά της Επιτρόπου Υγείας Στέλλας Κυριακίδου, ανακοίνωσε τη στρατηγική της Ε.Ε. για τον εμβολιασμό.\nΚατάφερε να ματαιώσει την αυτονόμηση της συμμαχίας των τεσσάρων, στους οποίους πρόσφερε προνομιακές θέσεις στην ομάδα της επικεφαλής διαπραγματεύτριας με τις φαρμακευτικές εταιρείες Σάντρα Γκαλίνα.\nΑπό εκείνη τη στιγμή, όμως, άρχισε το σίριαλ των καθυστερήσεων. Η Γκαλίνα διεκδικούσε τη μέγιστη δυνατή διασπορά του χαρτοφυλακίου της Ε.Ε. στις φαρμακοβιομηχανίες, τη μέγιστη έκπτωση στο κόστος και, με ιδιαίτερη επιμονή, την ανάληψη της ευθύνης για τις ενδεχόμενες παρενέργειες των ουσιών που, αντικειμενικά, δεν θα είχαν δοκιμαστεί επί μακρόν.\nΟι βιομηχανίες δεν δέχονταν την ολοκληρωτική ανάληψη ευθύνης και οι διαπραγματεύσεις έμεναν καθηλωμένες σε προτάσεις και αντιπροτάσεις προ-συμφώνων, με αλχημείες για το συμβιβασμό των δύο πλευρών.\nΤην ίδια στιγμή, όμως, άλλες χώρες κινήθηκαν με απείρως μεγαλύτερη ευελιξία. Παρέκαμψαν τις επιφυλάξεις για το ζήτημα της ευθύνης και έλυσαν το θέμα του κόστους με την απευθείας αποδοχή του κοστολογίου και μόλις σε μερικές ημέρες έκλεισαν συμφωνίες.\nΤο αποτέλεσμα ήταν για την Ε.Ε. να αγοράζει, π.χ., το εμβόλιο της AstraZeneca στη μισή τιμή από τις ΗΠΑ (2 δολάρια ανά δόση αντί για 4) και της Pfizer για 15 δολάρια αντί για 20.\nΕτσι, η Ενωμένη Ευρώπη εξοικονόμησε χρήματα, εις βάρος όμως της έγκαιρης και επαρκούς τροφοδοσίας με εμβόλια.


ΡΑΧΕΣ:Beach Τennis Τour 2013 — Stilida.com\nΔημοσιεύτηκε 28 Ιούλ 2013, 10:30 / ΑΘΛΗΤΙΚΑ\nΜε τους τελικούς του τρίτου σταθμού στις Ράχες Φθιώτιδας, ολοκληρώνεται σήμερα το Beach tennis tour 2013 που διοργανώνουν το Star Κεντρικής Ελλάδας και ο Φιλαθλητικός Λαμίας. Η κορύφωση των τουρνουά έρχεται με ρεκόρ συμμετοχών, πολύ κόσμο, θέαμα, νυχτερινούς αγώνες σε τρία γήπεδα και καλοκαιρινούς ρυθμούς. Το Bojo Sports Club φοράει τα γιορτινά του με beach tennis και στις 5μ.μ. αρχίζουν οι τελικοί για να αναδειχθούν οι κορυφαίοι του καλοκαιριού.\nΟι Ράχες αποδεικνύονται για μια ακόμη φορά το σπίτι των καλοκαιρινών τουρνουά, αφού αρκετός κόσμος βρέθηκε στις εξέδρες του Bojo για να παρακολουθήσει τις προσπάθειες των αθλητών, ενώ οι συμμετοχές «χτύπησαν» κόκκινο, μιας και έφτασαν τις 120!\nΔείτε πλούσιο φωτογραφικό ρεπορτάζ του Παύλου Σφέτσα στο starsports.gr για να πάρετε μία γεύση της χθεσινής πρώτης μέρας του τουρνουά.\nBEACH TENNIS TOUR 2013 lamiastar.gr starsports.gr ΡΑΧΕΣ ΤΕΝΙΣ


Scandalistiko: Από πού πήραν το ονομά τους οι δώδεκα μήνες του χρόνου;\nΑπό πού πήραν το ονομά τους οι δώδεκα μήνες του χρόνου;\nθεό των Ρωμαίων , τον Ιανό (Janus). Ο Ιανός ήταν θεός με δύο πρόσωπα, τα οποία κοίταζαν σε αντίθετες κατευθύνσεις, γι αυτό τον αποκαλούσαν και Janus bifrons δηλαδή διπρόσωπο Ιανό.\nΤην 1η του Μάρτη, τα παιδιά δένουν στο χέρι τους το "μάρτη" ή "μαρτιά" ένα κορδόνι από κόκκινη και άσπρη κλωστή, για να μη τα κάψει ο μαρτιάτικος ήλιος.\nΕίναι ο τέταρτος μήνας του χρόνου. Το όνομά του προέρχεται από το λατινικό ρήμα aperio που σημαίνει "ανοίγω" γιατί τότε ανοίγει ο καιρός και ανθίζουν τα λουλούδια. Ήταν αφιερωμένος στην θεά Αφροδίτη.\nΗ Πρωτομαγιά έχει χαρακτηριστεί ως παγκόσμια ημέρα αργίας και διεκδικήσεων των εργατών γι αυτό την ονομάζουμε και "Εργατική Πρωτομαγιά". Τη 2η Κυριακή του Μαΐου είναι η "Γιορτή της Μητέρας".\nΚατά το τριήμερο 21-23 γίνονται "Τα Αναστενάρια" προς τιμή των Αγίων Κωνασταντίνου και Ελένης. Στο τελετουργικό τους περιλαμβάνουν εκστατικούς χορούς, πομπικές περιφορές εικονισμάτων αλλά κυρίως πυροβασία δηλαδή περπάτημα πάνω σε αναμμένα κάρβουνα.\nΗ Ινδικτιώνα είναι τρόπος μέτρησης του χρόνου ανά 15ετίες με αφετηρία την γέννηση του Χριστού ή από το 3 π.Χ. Η 23η του Σεπτέμβρη, γενέθλια ημέρα του αυτοκράτορα της Ρώμης Οκταβιανού, καθορίστηκε ως Πρωτοχρονιά και ως Αρχή της Ινδίκτου. Η Εκκλησία σ' αυτή την Πρωτοχρονιά τοποθέτησε τη γιορτή της σύλληψης του Προδρόμου, που αποτελεί το πρώτο γεγονός της ευαγγελικής ιστορίας, ενώ το 462 μ.Χ. η εκκλησιαστική Πρωτοχρονιά μετατέθηκε την 1η Σεπτεμβρίου για πρακτικούς λόγους.


Ο λόγος του Θεόδωρου Κολοκοτρώνη στην Πνύκα - Τηλεγράφημα\n Τελευταία ενημέρωση: 25-03-2016 | 11:07:12 - Πρώτη δημοσίευση: 25-03-2016 | 11:07:12\nΟ θρυλικός Γέρος του Μοριά και ένδοξος αρχιστράτηγος του Αγώνος για την Εθνική Παλιγγενεσία μας (1821) δεν χρειάζεται ιδιαίτερες συστάσεις μεταξύ των επιγόνων και συμπατριωτών μας.\nΤο συντομώτερο βιογραφικό σημείωμα που θα μπορούσαμε να του αποδώσουμε ίσως ανέγραφε τα εξής: Θεόδωρος Κολοκοτρώνης, του Κωνσταντίνου και της Ζαμπίας το γένος Κωτσάκη, γεννηθείς στις 3 Απριλίου 1770 σε ένα από τα κρησφύγετα της οικογένειας, εις παλαιάν Μεσσηνίαν, «σ’ ένα βουνό, εις ένα δέντρο από κάτω, ονομαζόμενον Ραμοβούνι», με καταγωγή από το χωριό Λιμποβίσι της ορεινής Αρκαδίας, και αποθανών στις 3 Φεβρουαρίου 1843 στην Αθήνα. Ο επονομαζόμενος «γέρος» ήδη από τη νεότητά του λόγω των σοφών αποφάσεών του υπηρέτησε με τη ζωή του το όραμα της ανάστασης του Γένους, ώσπου να το δεί να γίνεται πράξη. Μάλιστα, το πιο γνωστό από τα λεγόμενα ηρωικά δημοτικά άσματα της γενιάς των Κολοκοτρωναίων είναι το ακόλουθο, που περιγράφει την κλεφταρματολική δραστηριότητά τους:\nλάμπει και στ’ Αρκουδόρεμα, στο δόλιο Λιμποβίσι.\n‘Εκεί ’ναι οι κλέφτες οι πολλοί, οι Κολοκοτρωναίοι·\nμε τα χρυσά τους τα κουμπιά, τις ασημένιες πάλες,\nκαβάλα πήγαν κι έκατσαν στον Άγιο-Λιά στη ράχη,\nκι αγνάντεψαν την Τρίπολι κι ακόνισαν τις σπάθες.\nΣτις 7 Σεπτεμβρίου 1833 συνελήφθη, στις 30 Απριλίου άρχισε η δίκη του, στις 25 Μαΐου 1834 καταδικάστηκε εις θάνατον, δύο ημέρες μετά μετριάστηκε η ποινή του σε εικοσαετή κάθειρξη και στις 27 Μαΐου του επομένου έτους αποφυλακίστηκε.\nΗ γνωστή ομιλία του προς τους γυμνασιόπαιδες στην Πνύκα αποτελεί την πνευματική παρακαταθήκη του προς τη νέα γενιά. Η ομιλία αυτή του Θεόδωρου Κολοκοτρώνη πραγματοποιήθηκε στις 7 Οκτωβρίου 1838 και δημοσιεύθηκε στην εφημ. Αιών στις 13 Νοεμβρίου του ίδιου έτους, εφημερίδα που εξέδιδε ο ιστορικός Ιωάννης Φιλήμων. Αποφασίσαμε να ανατυπώσουμε τη σπουδαία ομιλία του Κολοκοτρώνη, με βαθύτατο αίσθημα σεβασμού προς τη μνήμη του ανθρώπου αυτού που θυσίασε τη ζωή του και τα όνειρά του για την ευόδωση της Ελληνικής Επανάστασης. Η συγκίνηση κάθε αληθινού πατριώτη και σκεπτομένου συμπολίτη μας επιτείνεται από τις αναφορές του Κολοκοτρώνη στα κίνητρα των αγωνιστών της Επαναστάσεως και στα μηνύματα προς την ελληνική νεολαία. «Να σκλαβωθήτε εις τα γράμματά σας […] Η προκοπή σας και η μάθησή σας να μην γίνει σκεπάρνι μόνο διά το άτομό σας, αλλά να κοιτάζει το καλό της Κοινότητος, και μέσα εις το καλό αυτό ευρίσκεται και το δικό σας». Τέτοια λόγια πρέπει και σήμερα όσοι έχουμε δημόσιο λόγο να μοιραζόμαστε με τα παιδιά μας και τους μαθητές μας. Γι’ αυτό τα συνυπογράφουμε με τη συναίσθηση της μεγαλόπνοης ελληνικής ιστορίας που θα σταθεί κριτής μας ακόμη και για όσα δεν τους είπαμε, ενώ θα έπρεπε, καθώς και για όσα τους χρωστούμε. Ποια σημαντικότερη διαθήκη, άραγε, τους οφείλουμε, από την ελεύθερη γλώσσα των προγόνων μας και την ανεκτίμητη παιδεία που εκείνοι υπερασπίστηκαν ως δικαίωμα και αίρεσιν βίου;\nΗ απόφαση του Θεοδώρου Κολοκοτρώνη\nνα μιλήσει στους νέους\n«Πανταχού εξεφράζετο η αποδοκιμασία του κυβερνητικού συστήματος, και ο πόθος προς το Σύνταγμα οσημέραι εγίνετο ζωηρότερος. Δεν ήτο πλέον η νέα γενιά, οι σπουδασταί του Γυμνασίου και του Πανεπιστημίου της πρωτευούσης, οι συνεχώς επιδεικνύοντες τα τοιαύτα ευγενή αισθήματα, ήσαν και διδάσκαλοι και καθηγηταί και προύχοντες πολιτικοί και στρατιωτικοί, και ιερείς και αρχιερείς. Ο γέρων Κολοκοτρώνης, ο ούτω πολύ περιποιούμενος παρά του Μονάρχου Όθωνος, ελθών μίαν των ημερών εις το Γυμνάσιον, και ακροασθείς την διδασκαλίαν του Γυμνασιάρχου Γενναδίου, αναπτύσσοντος τεμάχιόν τι δημηγορίας εκ της ιστορίας του Θουκυδίδου, επί τοσούτον ενθουσιάσθη όπως και ούτος ομιλήση εις την νέαν γενεάν υπέρ Πατρίδος, ώστε παρεκάλεσε τον Γυμνασιάρχην να συναθροίση τους μαθητάς πάντας εκτός της πόλεως εις την Πνύκα, ίνα εκφωνήση και ο μακάριος Γέρων Κολοκοτρώνης λόγον προς την νεολαίαν. Ο ένθους αληθούς πατριωτισμού αείμνηστος Γεννάδιος εξετέλεσε την επιθυμίαν του σεβαστού Γέροντος και την παραμονήν της εορτής των Ταξιαρχών, ειδοποιήθησαν πάντες οι μαθηταί του Γυμνασίου να συναθροισθώσιν εις το κατάστημα αυτού επί τω λόγω ότι θέλει τοις δειχθή τι περίεργον.\n»Η αναπτυχθείσα περιέργεια την επιούσαν εφείλκυσε πάντας εις το Γυμνάσιον, και συν αυτοίς και πλήθος άλλων περιέργων· επληρώθη το κατάστημα προσώπων, ότε πάντες οι καθηγηταί και διδάσκαλοι συνήλθον, και μετ’ ολίγον ιδού έρχεται και ο Γέρων Κολοκοτρώνης ενδεδυμένος το ερυθρούν φόρεμά του· το πλήθος διεχωρίσθη αυτομάτως και ο σεβαστός Γέρων διελθών ανέβη προς τους καθηγητάς. Μετ’ ολίγον ο Γυμνασιάρχης αποτεινόμενος προς το πλήθος εκ του θαλάμου, είπεν· «Ακολουθείτε, δείξομεν υμίν περίεργόν τι». Κατέβησαν τας κλίμακας και εν τω μέσω έχοντες τον Γέροντα εξήλθον διευθυνόμενοι προς τον λεγόμενον ναόν του Αιόλου, και εκείθεν διευθύνθησαν εις την Πνύκα προς ουδένα γνωστού όντος που διευθύνοντο· το έκτακτον φαινόμενον τούτο εφείλκυσε το περίεργον πλήθος.\n»Ούτως αφιχθέντες εις Πνύκα, μετά μικράν ανάπαυλαν ανίσταται ο Γέρων, πατών επί του βήματος της Πνυκός, και ήρξατο εκφωνών λόγον, αποτεινόμενος προς την νεολαίαν. Αφ’ ου εξιστόρησε τα της τουρκικής δουλείας, τας ιδέας και τα περί αυτονομίας αισθήματα των ανδρών της εποχής εκείνης, εξιστόρησε τα του ιερού αγώνος και το αίσθημα των Ελλήνων προς την ισονομίαν και τα περί της τότε πολιτικής καταστάσεως κ.λπ. Αίφνης αναφαίνεται σμήνος χωροφυλακής, έρχεται και διαλύει την συνάθροισιν. Ο δε Κολοκοτρώνης διαβληθείς τω Βασιλεί, μικρού δέοντος να υποστή δεινά, εάν ο φιλόπατρις Γυμνασιάρχης Γεννάδιος και άλλοι καθηγηταί δεν παρίστανον τω Βασιλεί το αθώον της πράξεως».\n(Βλ. Ιωάννου Π. Πύρλα, Περί του εν Ελλάδι αρμοδίου πολιτεύματος υπό φυσικήν έποψιν, Τύποις του Φωτός,\nΕν Αθήναις, 1867, σσ. 31-32)\nΕις τον τόπο τούτο, οπού εγώ πατώ σήμερα, επατούσαν και εδημηγορούσαν τον παλαιό καιρό άνδρες σοφοί, και άνδρες με τους οποίους δεν είμαι άξιος να συγκριθώ και ούτε να φθάσω τα ίχνη των. Εγώ επιθυμούσα να σας ιδώ, παιδιά μου, εις την μεγάλη δόξα των προπατόρων μας, και έρχομαι να σας ειπώ, όσα εις τον καιρό του αγώνος και προ αυτού και ύστερα απ᾿ αυτόν ο ίδιος επαρατήρησα, και απ᾿ αυτά να κάμωμε συμπερασμούς και διά την μέλλουσαν ευτυχίαν σας, μολονότι ο Θεός μόνος ηξεύρει τα μέλλοντα. Και διά τους παλαιούς Έλληνας, οποίας γνώσεις είχαν και ποία δόξα και τιμήν έχαιραν κοντά εις τα άλλα έθνη του καιρού των, οποίους ήρωας, στρατηγούς, πολιτικούς είχαν, διά ταύτα σας λέγουν καθ’ ημέραν οι διδάσκαλοί σας και οι πεπαιδευμένοι μας. Εγώ δεν είμαι αρκετός. Σας λέγω μόνον πως ήταν σοφοί, και από εδώ επήραν και εδανείσθησαν τα άλλα έθνη την σοφίαν των.\nΕις τον τόπον, τον οποίον κατοικούμε, εκατοικούσαν οι παλαιοί Έλληνες, από τους οποίους και ημείς καταγόμεθα και ελάβαμε το όνομα τούτο. Αυτοί διέφεραν από ημάς εις την θρησκείαν, διότι επροσκυνούσαν τες πέτρες και τα ξύλα. Αφού ύστερα ήλθε στον κόσμο ο Χριστός, οι λαοί όλοι επίστευσαν εις το Ευαγγέλιό του, και έπαυσαν να λατρεύουν τα είδωλα. Δεν επήρε μαζί του ούτε σοφούς ούτε προκομμένους, αλλ᾿ απλούς ανθρώπους, χωρικούς και ψαράδες, και με τη βοήθεια του Αγίου Πνεύματος έμαθαν όλες τες γλώσσες του κόσμου, οι οποίοι, μολονότι όπου και αν έβρισκαν εναντιότητες και οι βασιλείς και οι τύραννοι τους κατέτρεχαν, δεν ημπόρεσε κανένας να τους κάμη τίποτα. Αυτοί εστερέωσαν την πίστιν.\nΟι παλαιοί Έλληνες, οι πρόγονοί μας, έπεσαν εις την διχόνοια και ετρώγονταν μεταξύ τους, και έτσι έλαβαν καιρό πρώτα οι Ρωμαίοι, έπειτα άλλοι βάρβαροι και τους υπόταξαν. Ύστερα ήλθαν οι Μουσουλμάνοι και έκαμαν ο,τι ημπορούσαν, διά να αλλάξη ο λαός την πίστιν του. Έκοψαν γλώσσες εις πολλούς ανθρώπους, αλλ᾿ εστάθη αδύνατο να το κατορθώσουν. Τον ένα έκοπταν, ο άλλος το σταυρό του έκαμε. Σαν είδε τούτο ο σουλτάνος, διόρισε ένα βιτσερέ [αντιβασιλέα], έναν πατριάρχη, και του έδωσε την εξουσία της εκκλησίας. Αυτός και ο λοιπός κλήρος έκαμαν ο,τι τους έλεγε ο σουλτάνος. Ύστερον έγιναν οι κοτζαμπάσηδες [προεστοί] εις όλα τα μέρη. Η τρίτη τάξη, οι έμποροι και οι προκομμένοι, το καλύτερο μέρος των πολιτών, μην υποφέρνοντες τον ζυγόν έφευγαν, και οι γραμματισμένοι επήραν και έφευγαν από την Ελλάδα, την πατρίδα των, και έτσι ο λαός, όστις στερημένος από τα μέσα της προκοπής, εκατήντησεν εις αθλίαν κατάσταση, και αυτή αύξαινε κάθε ημέρα χειρότερα· διότι, αν ευρίσκετο μεταξύ του λαού κανείς με ολίγην μάθηση, τον ελάμβανε ο κλήρος, όστις έχαιρε προνόμια, η εσύρετο από τον έμπορο της Ευρώπης ως βοηθός του η εγίνετο γραμματικός του προεστού. Και μερικοί μην υποφέροντες την τυραννίαν του Τούρκου και βλέποντας τες δόξες και τες ηδονές οπού απελάμβαναν αυτοί, άφηναν την πίστη τους και εγίνοντο Μουσουλμάνοι. Και τοιουτοτρόπως κάθε ημέρα ο λαός ελίγνευε και επτώχαινε.\nΕις αυτήν την δυστυχισμένη κατάσταση μερικοί από τους φυγάδες γραμματισμένους εμετάφραζαν και έστελναν εις την Ελλάδα βιβλία, και εις αυτούς πρέπει να χρωστούμε ευγνωμοσύνη, διότι ευθύς οπού κανένας άνθρωπος από το λαό εμάνθανε τα κοινά γράμματα, εδιάβαζεν αυτά τα βιβλία και έβλεπε ποίους είχαμε προγόνους, τι έκαμεν ο Θεμιστοκλής, ο Αριστείδης και άλλοι πολλοί παλαιοί μας, και εβλέπαμε και εις ποίαν κατάσταση ευρισκόμεθα τότε. Όθεν μας ήλθεν εις το νού να τους μιμηθούμε και να γίνουμε ευτυχέστεροι. Και έτσι έγινε και επροόδευσεν η Εταιρεία.\nΕις τον πρώτο χρόνο της Επαναστάσεως είχαμε μεγάλη ομόνοια και όλοι ετρέχαμε σύμφωνοι. Ο ένας επήγεν εις τον πόλεμο, ο αδελφός του έφερνε ξύλα, η γυναίκα του εζύμωνε, το παιδί του εκουβαλούσε ψωμί και μπαρουτόβολα εις το στρατόπεδον και εάν αυτή η ομόνοια εβαστούσε ακόμη δυό χρόνους, ηθέλαμε κυριεύσει και την Θεσσαλία και την Μακεδονία, και ίσως εφθάναμε και έως την Κωνσταντινούπολη. Τόσον τρομάξαμε τους Τούρκους, οπού άκουγαν Έλληνα και έφευγαν χίλια μίλια μακρά. Εκατόν Έλληνες έβαζαν πέντε χιλιάδες εμπρός, και ένα καράβι μίαν αρμάδα. Αλλά δεν εβάσταξεν. Ηλθαν μερικοί και ηθέλησαν να γένουν μπαρμπέρηδες εις του κασίδη το κεφάλι. Μας πονούσε το μπαρμπέρισμά τους. Μα τι να κάμωμε; Είχαμε και αυτουνών την ανάγκη. Από τότε ήρχισεν η διχόνοια, και εχάθη η πρώτη προθυμία και ομόνοια.\nΚαι όταν έλεγες τον Κώστα να δώσει χρήματα διά τας ανάγκας του έθνους, η να υπάγει εις τον πόλεμο, τούτος επρόβαλλε τον Γιάννη. Και μ’ αυτόν τον τρόπο κανείς δεν ήθελε ούτε να συνδράμει ούτε να πολεμήσει. Και τούτο εγίνετο, επειδή δεν είχαμε ένα αρχηγό και μίαν κεφαλή. Αλλά ένας έμπαινε πρόεδρος έξι μήνες, εσηκώνετο ο άλλος και τον έριχνε, και εκάθετο αυτός άλλους τόσους, και έτσι ο ένας ήθελε τούτο, και ο άλλος το άλλο. Ίσως όλοι ηθέλαμε το καλό, πλην καθένας κατά την γνώμη του. Όταν προστάζουνε πολλοί, ποτέ το σπίτι δεν χτίζεται ούτε τελειώνει. Ο ένας λέγει, ότι η πόρτα πρέπει να βλέπει εις το ανατολικό μέρος, ο άλλος εις το αντικρυνό, και ο άλλος εις τον Βορέα, σαν να ήτον το σπίτι εις τον αραμπά, και να γυρίζει, καθώς λέγει ο καθένας. Με τούτο τον τρόπο δεν κτίζεται ποτέ το σπίτι, αλλά πρέπει να είναι ένας αρχιτέκτων, οπού να προστάζει πως θα γενεί. Παρομοίως και ημείς εχρειαζόμεθα έναν αρχηγό και έναν αρχιτέκτονα, όστις να προστάζει και οι άλλοι να υπακούουν και να ακολουθούν. Αλλ’ επειδή είμεθα εις τέτοια κατάσταση, εξ αιτίας της διχόνοιας, μας έπεσε η Τουρκιά επάνω μας και κοντέψαμε να χαθούμε, και εις τους στερνούς επτά χρόνους δεν κατορθώσαμε μεγάλα πράγματα.\nΕις αυτή την κατάσταση έρχεται ο βασιλεύς, τα πράγματα ησυχάζουν, και το εμπόριο και η γεωργία, και οι τέχνες αρχίζουν να προοδεύουν, και μάλιστα η παιδεία. Αυτή η μάθησις θα μας αυξήσει και θα μας ευτυχήσει. Αλλά διά να αυξήσομεν, χρειάζεται και η στερέωσις της πολιτείας μας, η οποία γίνεται με την καλλιέργεια και με την υποστήριξη του Θρόνου. Ο βασιλεύς μας είναι νέος και συμμορφώνεται με τον τόπο μας· δεν είναι προσωρινός, αλλ’ η βασιλεία του είναι διαδοχική, και θα περάσει εις τα παιδιά των παιδιών του, και με αυτόν κι εσείς και τα παιδιά σας θα ζήσετε. Πρέπει να φυλάξετε την πίστη σας και να την στερεώσετε, διότι, όταν επιάσαμε τα άρματα, είπαμε πρώτα υπέρ Πίστεως και έπειτα υπέρ Πατρίδος. Όλα τα έθνη του κόσμου έχουν και φυλάττουν μια Θρησκεία. Και αυτοί, οι Εβραίοι, οι οποίοι κατατρέχοντο και μισούντο και από όλα τα έθνη, μένουν σταθεροί εις την πίστη τους.\nΝα μην έχετε πολυτέλεια, να μην πηγαίνετε εις τους καφενέδες και εις τα μπιλιάρδα. Να δοθήτε εις τας σπουδάς σας, και καλλίτερα να κοπιάσετε ολίγον δύο και τρεις χρόνους, και να ζήσετε ελεύθεροι εις το επίλοιπο της ζωής σας, παρά να περάσετε τεσσάρους-πέντε χρόνους τη νεότητά σας, και να μείνετε αγράμματοι. Να σκλαβωθήτε εις τα γράμματά σας. Να ακούετε τας συμβουλάς των διδασκάλων και γεροντοτέρων, και, κατά την παροιμία, «μύρια ήξευρε και χίλια μάθαινε». Η προκοπή σας και η μάθησή σας να μην γίνει σκεπάρνι μόνο διά το άτομό σας, αλλά να κοιτάζει το καλό της Κοινότητος, και μέσα εις το καλό αυτό ευρίσκεται και το δικό σας.\nΕγώ, παιδιά μου, κατά κακή μου τύχη, εξ αιτίας των περιστάσεων, έμεινα αγράμματος και διά τούτο σας ζητώ συγχώρηση, διότι δεν ομιλώ καθώς οι δάσκαλοί σας. Σας είπα όσα ο ίδιος είδα, ήκουσα και εγνώρισα, διά να ωφεληθήτε από τα απερασμένα και από τα κακά αποτελέσματα της διχονοίας, την οποίαν να αποστρέφεσθε, και να έχετε ομόνοια. Εμάς μη μας τηράτε πλέον. Το έργο μας και ο καιρός μας επέρασε. Και αι ημέραι της γενεάς, η οποία σας άνοιξε το δρόμο, θέλουν μετ’ ολίγον περάσει. Την ημέρα της ζωής μας θέλει διαδεχθή η νύκτα του θανάτου μας, καθώς την ημέραν των Αγίων Ασωμάτων θέλει διαδεχθή η νύκτα και η αυριανή ημέρα. Εις εσάς μένει να ισάσετε και να στολίσετε τον τόπο, οπού ημείς ελευθερώσαμε· και, διά να γίνη τούτο, πρέπει να έχετε ως θεμέλια της πολιτείας την ομόνοια, την θρησκεία, την καλλιέργεια του θρόνου και την φρόνιμον ελευθερία. Τελειώνω το λόγο μου. Ζήτω ο βασιλεύς μας Όθων! Ζήτω οι σοφοί διδάσκαλοι! Ζήτω η Ελληνική Νεολαία!\nΠροσφορά στους μαθητές και μαθήτριες των Σχολείων\nτης Μητροπολιτικής μας περιφερείας.\n† Ο Κηφισίας, Αμαρουσίου και Ωρωπού ΚΥΡΙΛΛΟΣ\nΠροηγούμενο: ΑΙΣΧΟΣ! Τουρκικά παπούτσια με τον Σταυρό στη σόλα!\nΕπόμενο: «Αλληλέγγυοι» ξεσηκώνουν τους πρόσφυγες της Ειδομένης (BINTEO)


Πως θα χρησιμοποιήσετε τα Social Media προς όφελος της επιχείρησης σας - Little Giant\nHome › Social Media › Πως θα χρησιμοποιήσετε τα Social Media προς όφελος της επιχείρησης σας\nΤα Social Media είναι πλέον αναπόσπαστο κομμάτι της καθημερινότητας μας. Κάθε επιχείρηση, άσχετα από το αντικείμενο ή τις επιδιώξεις της οφείλει να έχει ενεργή παρουσία στις πιο δημοφιλείς πλατφόρμες και να αλληλεπιδρά με το κοινό της. Τα Μέσα Κοινωνικής Δικτύωσης ωστόσο απαιτούν συνέπεια και μεθοδικότητα ως προς το χειρισμό τους. Για να έχετε μια επιτυχημένη παρουσία θα πρέπει να έχετε οργανωμένο πλάνο αναρτήσεων αλλά και μια ολοκληρωμένη εταιρική στρατηγική. Οι παρακάτω συμβουλές θα σας βοηθήσουν να «χτίσετε» ένα ανταγωνιστικό προφίλ:\nΕταιρική σελίδα vs Προσωπικό προφίλ\nΟι εταιρικές σελίδες διαφέρουν σημαντικά από το προσωπικό προφίλ ενός χρήστη ωστόσο θα πρέπει να λάβουμε υπόψη ότι διαχειρίζονται από ανθρώπους που επικοινωνούν άμεσα με άλλους ανθρώπους. Αυτό σημαίνει πως ακόμα και μια εταιρική σελίδα οφείλει να δημιουργεί εμπειρίες και να εγείρει συναισθήματα. Θα πρέπει λοιπόν τόσο στις αναρτήσεις όσο και στα σχόλια και τα μηνύματα να αποφεύγετε τον ξύλινο λόγο και να υιοθετήσετε ένα πιο φυσικό και φιλικό tone of voice. Προσέξτε όμως να μην το παρακάνετε και να κινήστε πάντοτε στα επιτρεπτά όρια.\nΒρείτε τη θέση σας σε κάθε πλατφόρμα\nΖούμε χωρίς αμφιβολία στην ψηφιακή εποχή και θα πρέπει να οδηγούμε την επιχείρηση παράλληλα με το ρεύμα. Τα Social Media προσφέρουν μια πληθώρα επιλογών για να επικοινωνήσουμε με το κοινό και μάλιστα με πολλούς διαφορετικούς τρόπους. Μια εικόνα αξίζει όσο χίλιες λέξεις στο Instagram, εκμεταλλευτείτε το για να δείξετε στιγμιότυπα από την καθημερινότητα των εργαζομένων της επιχείρησής σας και κερδίστε το κοινό. Το Facebook είναι ένας εξαιρετικός δίαυλος επικοινωνίας για να ενημερώσετε τους followers σας για επικείμενες εκδηλώσεις, συμμετοχή σε συνέδρια ή πρόσφατα επιτεύγματα. Το Linkedin είναι το ιδανικό μέσο για την προβολή ενός επιχειρηματικού project. Όλα τα παραπάνω μεμονωμένα ή συνδυαστικά συνιστούν μια επιτυχημένη εταιρική παρουσία στα Social Media.\nΤο πιο συχνό λάθος μιας επιχείρησης στο digital περιβάλλον είναι η έλλειψη social ταυτότητας. Οι περισσότερες επιχειρήσεις που δεν απευθύνονται σε μια ομάδα experts για την παρουσία τους στα social media, συχνά πέφτουν στην παγίδα να μιμούνται αναρτήσεις ανταγωνιστών τους. Ωστόσο μια επιτυχημένη παρουσία στηρίζεται στην αυθεντικότητα και στην μοναδικότητα. Οι χρήστες θα πρέπει να ταυτίζουν μια ανάρτηση με το brand πίσω από αυτή και να το αναγνωρίζουν για το ύφος, τις αξίες που πρεσβεύει και τη διαφορετικότητα του. Δημιουργήστε το δικό σας μοναδικό χαρακτήρα επενδύοντας στις εικόνες και το κείμενο των posts όσο και στα hashtags.\nΑφουγκραστείτε τις ανάγκες του κοινού σας\nΤο κοινό στη σελίδα σας μένει πιστό για κάποιο λόγο. Αντιληφθείτε ποιοι είναι αυτοί οι λόγοι και προσφέρετε στους followers περισσότερα από αυτά που θέλουν να δουν. Δείτε τα στατιστικά της σελίδας σας, εξετάστε τα posts με το μεγαλύτερο conversion rate (σχόλια, likes, κοινοποιήσεις, κριτικές κλπ.) και δημιουργήστε περιεχόμενο που έχει μεγαλύτερη αλληλεπίδραση.\nΣτόχος των Μέσων Κοινωνικής Δικτύωσης, πέρα από την ενημέρωση είναι η διασκέδαση. Οι χρήστες χρησιμοποιούν τα social media για να αποφορτίζονται και να ψυχαγωγούνται. Το ίδιο θα πρέπει να κάνετε και εσείς! Περάστε καλά και διασκεδάστε με τις αναρτήσεις σας και αυτό θα φανεί στη σελίδα σας και θα έχει αντίκτυπο στους followers σας. Σχεδιάστε τα post με θετική διάθεση, ενσωματώστε στο πλάνο δημοσιεύσεων όμορφες εικόνες και inspirational quotes και κερδίστε το κοινό σας.\nΣυμπερασματικά, θα λέγαμε πως η παρουσία μιας επιχείρησης στα social media είναι επιβεβλημένη. Για να είναι όμως και επιτυχημένη απαιτεί συνέπεια αλλά και ύφος που να αντανακλά το brand. Υπάρχουν πολλά εργαλεία που μπορείτε να αξιοποιήστε για να αυξήσετε το awareness ή τις πωλήσεις σας. Ξεκινήστε σήμερα! Απευθυνθείτε σε έναν από τους εξειδικευμένους συνεργάτες της E-steps που θα σας ενημερώσει λεπτομερώς και θα σας βοηθήσει να δημιουργήσετε μια ολοκληρωμένη digital στρατηγική.


ΣΥΝΤΟΝΙΣΤΙΚΗ ΕΠΙΤΡΟΠΗ Π. Ε. ΝΟΜΟΥ ΦΘΙΩΤΙΔΑΣ: ΔΗΛΩΣΗ ΤΟΥ ΑΝΑΠΛΗΡΩΤΗ ΓΡΑΜΜΑΤΕΑ ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ ΤΩΝ ΑΝΕΞΑΡΤΗΤΩΝ ΕΛΛΗΝΩΝ, ΒΟΥΛΕΥΤΗ ΗΜΑΘΙΑΣ ΚΩΣΤΑ ΓΙΟΒΑΝΟΠΟΥΛΟΥ\nΠίστευε κανείς πριν από ένα χρόνο ότι η Τύνιδα, το Κάιρο, η Τρίπολη, τώρα η Δαμασκός, θα έπεφταν σαν χρωματιστές κάρτες της Monopoly στα χέρια των αόρατων τεράτων;\n· Πίστευε κανείς πριν από ένα χρόνο ότι η Λευκωσία, η Αθήνα, η Μαδρίτη, αύριο η Βαλέτα θα χειρουργούνταν ως πειραματόζωα στο νεκροκρέβατο του πανευρωπαϊκού γερμανισμού;\n· Πίστευε κανείς πως θα υπήρχαν ηγετίσκοι όπως ο Παπανδρέου, ο Παπαδήμος, ο Ολάντ, ο Αναστασιάδης, που θα ορκίζονταν στα Μνημόνια ως εντολές του Μωυσή την ώρα που οι λαοί τους σφαγιάζονται ώρα την ώρα;\n· Πίστευε κανείς πως η Αγγλία, η Γαλλία, η Ιταλία, αύριο η Αμερική θα έμεναν άφωνοι κομπάρσοι όταν τα οικονομικά κρεματόρια ληστεύουν τη μικροϊδιοκτησία και τις αποταμιεύσεις στην Ευρώπη και τον Κόσμο;\n· Πίστευε κανείς, την ώρα που Κινέζοι και Βερολινέζοι αγοράζουν και πωλούν τα παγκόσμια χρέη-φούσκες, δωρίζουν βουνά τα δις στους τραπεζίτες χρεώνοντας τους λαούς, πως το πρόβλημα ήταν οι Έλληνες τρίτεκνοι;\nΣυνέλληνες, σας καλώ σε συσπείρωση εθνική. Ομόγλωσσοι, ομόθρησκοι, ομοεθνείς, ας μην καθυστερούμε άλλο. Κατανοώ πως μερικοί ξεροκαταπίνουν μπρος στο άγνωστο, νιώθω πως σκέπτονται δυο φορές το μαύρο αύριο. Το υπόδουλο παρόν όμως μας οδηγεί στα τρισχειρότερα. Ας ετοιμαστούμε για αρραγές μέτωπο αλληλεγγύης, αληθινής όχι στα λόγια, τα σύννεφα πυκνώνουν γύρω απ´ τη γειτονιά μας. Ο βλακώδης καταναλωτισμός με δάνεια πρέπει άμεσα να μεταστραφεί στην επάρκεια, στην παραγωγή τουλάχιστον όσων καταναλώνουμε.\nΔεν έχουμε να φοβηθούμε κανέναν, δεν έχουμε να περιμένουμε από κανέναν, τώρα που οι μάσκες των ιστορικών μας «φίλων» έπεσαν.\nΈχετε θάρρος συνέλληνες, οργανωθείτε με νου καθαρό, με προετοιμασία καλού οικογενειάρχη για τα δύσκολα. Να λατρέψουμε ξανά τη γη μας, την αυτάρκειά μας, την άμυνα επιβίωσης. Τη διδαχή, την ομόνοια, το σταυρό.\nΔίχως υπερβολές αλλά και χωρίς τυφλότητες, δίχως πανικούς αλλά παρατώντας πια την αμεριμνησία. Αγαπήστε το γείτονα, στηρίξτε τον πάσχοντα, σταθείτε στους νεόπτωχους, δώστε κουράγιο στους συγγενείς, μόνος να μη νιώθει κανείς - στόχος είμαστε όλοι. Τα άπληστα όρνεα μαζεύονται πάνω απ´ τον πιο ανθεκτικό λαό στους αιώνες, τον πιο ατίθασο, πιο απρόβλεπτο, πιο απείθαρχο ίσως αλλά και πιο αποφασισμένο για θυσία πανανθρώπινη όταν χρειαστεί.»


Απόλλων Παραλιμνίου ΑΠΟΛΛΩΝ ΠΑΡΑΛΙΜΝΙΟΥ 2 - 1 ΑΕΤΟΣ ΟΦΡΥΝΙΟΥ. ΕΠΕΣΤΡΕΨΕ ΣΤΙΣ ΝΙΚΕΣ Ο ΑΠΟΛΛΩΝΑΣ - Απόλλων Παραλιμνίου\nΑΠΟΛΛΩΝ ΠΑΡΑΛΙΜΝΙΟΥ 2 – 1 ΑΕΤΟΣ ΟΦΡΥΝΙΟΥ. ΕΠΕΣΤΡΕΨΕ ΣΤΙΣ ΝΙΚΕΣ Ο ΑΠΟΛΛΩΝΑΣ\nΤην νίκη στο ντέρμπι για την τέταρτη θέση πήρε ο Απόλλωνας που επιβλήθηκε του Αετού Οφρυνίου με 2-1 σε ένα πολύ ωραίο παιχνίδι που διεξήχθη στο Παραλίμνιο. Σε δεύτερο συνεχόμενο παιχνίδι ο Απόλλωνας είχε πολύ καλή απόδοση, τόσο επιθετικά όσο και στην αμυντική του συμπεριφορά, παρότι δέχθηκε γκολ από στατική φάση. Αυτή την φορά όμως είχε τις απαντήσεις, έκανε ευκαιρίες, έβαλε δεύτερο και πήρε την νίκη απέναντι σε έναν πολύ καλό αντίπαλο.\nΤο παιχνίδι είχε ρυθμό από την έναρξή του με τις δυο ομάδες να έχουν διάθεση να παίξουν ποδόσφαιρο και να απειλήσουν την αντίπαλη εστία. Η πρώτη απειλή ήταν από τους γηπεδούχους.\nΟ Καρυοφύλλης πηδάει ψηλά, η κεφαλιά του αδύναμη καταλήγει στα χέρια του Κυφωνίδη.\nΟ Απόλλωνας είχε την πρωτοβουλία προσπαθούσε να δημιουργήσει ευκαιρίες, ωστόσο και ο Αετός είχε σωστές αντιδράσεις και στην αντεπίθεση είχε τις δικές του καλές στιγμές.\nΟ Παπαδόπουλος άργησε να βγεί δίνοντας το δικαίωμα στον Αποστολίδη να διεκδικήσει την μπάλα αλλά εντέλει ο τερματοφύλακας μπλόκαρε την μπάλα.\nΟ Δουμάνης κάνει την παράλληλη συρτή μπαλιά μέσα από την μεγάλη περιοχή.\nΗ μπάλα περνάει ανάμεσα στον Παπαδόπουλο και τον Ελέζι που κάνει την προβολή αλλά δεν βρίσκει την μπάλα για να την στείλει στα δίχτυα. Η φάση καταγράφηκε στο 9ο λεπτό και ήταν και η πιο απειλητική στιγμή του Αετού στο παιχνίδι.\nΚαλή στιγμή για τον Απόλλωνα. Από κόρνερ του Τάκα, ο Κούτλας παίρνει την κεφαλιά στο πρώτο δοκάρι…\nΗ μπάλα μετά την κεφαλιά του Κούτλα περνάει παράλληλα από το τέρμα, με τον Γαϊδαρτζή και τον Κουτζαβασίλη να μην φτάνουν έγκαιρα στην μπάλα.\nΤάρο και Γιαννόπουλος με πολλά τρεξίματα στον αγώνα.\nΟ Γιαννόπουλος σουτάρει από καλή θέση. Το σουτ δεν ήταν όσο καλό θα ήθελε ο μέσος του Απόλλωνα με την μπάλα να μην καταλήγει στην εστία. Η φάση δημιουργήθηκε μετά από ασταθή επέμβαση του Κυφωνίδη.\nΜονομαχία με έπαθλο την μπάλα.\nΟ Απόλλωνας έβρισκε διαρκώς διαδρόμους κυρίως από τα αριστερά με τον Gael να δημιουργεί προβλήματα στην αντίπαλη άμυνα άλλα οι τελικές πάσες ήταν κακές με αποτέλεσμα να μην βρίσκουν σωστά τον φουνταριστό Γαϊδαρτζή.\nΟ ποιοτικός επιθετικός του Αετού Δουμάνης βγάζει κάθετη πάσα στον Ελέζι.\nΟ Ελέζι σουτάρει από πλάγια θέση με τον Παπαδόπουλο να αποκρούει σε κόρνερ.\nΤο παιχνίδι συνέχισε να έχει ρυθμό, οι γηπεδούχοι είχαν την κατοχή είχαν καλή στιγμή με το κεφαλιά του Γαϊδαρτζή και ένα απευθείας φάουλ του Τάκα που κατέληξε στην αγκαλιά του Κυφωνίδη. Σε γενικές γραμμές ο Απόλλωνας ήταν απειλητικός με γρήγορες μεταβιβάσεις και μεταβάσεις στην επίθεση, ωστόσο βάσει των ευκαιριών μπροστά στις δυο εστίες το αποτέλεσμα του ημιχρόνου ήταν δίκαιο.\nΜε την έναρξη του δευτέρου ημιχρόνου ο Αετός έκανε αισθητή την παρουσία του στην περιοχή του Απόλλωνα με τον Κούτλα όμως να καλύπτει την μπάλα και τον Παπαδόπουλο να μαζεύει την μπάλα.\nΤο πάθος για την νίκη ξεχείλιζε με τον Γιαννόπουλο και τον Τζαμπέγια να αλληλομαρκάρονται.\nΟ Απόλλωνας άρχισε να εντείνει τις προσπάθειες να σκοράρει με τον Αετό πλέον να βρίσκεται σε θέση άμυνας. Και ότι δεν είδαμε σε 60 λεπτά παιχνιδιού, το είδαμε σε 10 λεπτά από το 67 ως το 78.\nΟ Γιαννόπουλος μετά από κόρνερ με πάσα Gael “σημαδεύει” τον Κουτζαβασίλη (4).\nΟ Κουτζαβασίλης παίρνει την κεφαλιά με την μπάλα να καταλήγει ελάχιστα έξω από τα δοκάρια.\nΤην λύση δίνει ο Γαϊδαρτζής στο 67ο λεπτό. Μετά από ενέργεια του Πεκρή και σουτ από μακριά η μπάλα φτάνει στον έμπειρο φορ που πλασάρει ιδανικά.\nΟ Κυφωνίδης βλέπει ανήμπορος την μπάλα να χτυπάει στο δοκάρι και να καταλήγει στα δίχτυα.\nΟ σκόρερ πανηγυρίζει με τους συμπαίκτες του.\nΟι παίκτες του Απόλλωνα δεν πρόλαβαν να χαρούν το 1-0. Ο Αποστολίδης μετά από εκτέλεση φαουλ από την μεσαία γραμμή με κεφαλιά έκανε το 1-1.\nΟ Απόλλωνας δεν το έβαλε κάτω συνεχίζοντας να πιέζει την αντίπαλη εστία. Τα χρονικά περιθώρια αλλά και η ανεβασμένη ψυχολογία του Αετού έβαζαν πολλά εμπόδια στους παίκτες του Δημητρίου.\nΩραία ατομική ενέργεια του Gael από τα αριστερά, πασάρει συρτά παράλληλα με την εστία.\nΟ Τάρο οπλίζει..\nΟ Λιάρας σκοράρει. Γράφει το τελικό 2-1\nΑπό εκεί και πέρα ο Αετός προσπάθησε να αντιδράσει, ωστόσο το παιχνίδι έληξε υπέρ των γηπεδούχων. Το παιχνίδι άφησε ικανοποιημένους από πλευράς θεάματος τους φιλάθλους των γηπεδούχων αλλά και των φιλοξενούμενων που βρέθηκαν στο Παραλίμνιο.\nΑΠΟΛΛΩΝ ΠΑΡΑΛΙΜΝΙΟΥ (ΠΑΥΛΟΣ ΔΗΜΗΤΡΙΟΥ): Ε. Παπαδόπουλος, Τοπάλ, Τάκας, Κουτζαβασίλης, Κούτλας, Τζαμπέγια (84ο Τζελίδης), Λιάρας (90ο Lovecchio), Γιαννόπουλος (91o Βασάρας), Γαϊδαρτζής, N΄ Lundulu, Καρυοφύλλης (65ο Πεκρής).\nΑΕΤΟΣ ΟΦΡΥΝΙΟΥ ( ΠΡΟΒΑΤΙΔΗΣ): Κυφωνίδης, Θεοδοσιάδης (84ο Σαββατιανος), Βουζουλίδης (81ο Σαλπιγγίδης), Κωνσταντινίδης, Παυλίδης, Καραγιαννίδης, Ελέζι, Ουζούνογλου (61ο Γιάννα), Αποστολίδης, Δουμάνης, Καπατζής (90ο Προβατίδης).\nΑ.Ε. ΧΡΥΣΟΥ 1 -3 ΑΠΟΛΛΩΝ ΠΑΡΑΛΙΜΝΙΟΥ. ΣΤΗΝ ΕΠΟΜΕΝΗ ΦΑΣΗ ΤΟΥ ΚΥΠΕΛΛΟΥ ΕΠΣΣ Ο ΑΠΟΛΛΩΝΑΣ\nΑΠΟΛΛΩΝ ΠΑΡΑΛΙΜΝΙΟΥ 3- 1 ΕΝΩΣΗ ΑΛΕΞΑΝΔΡΟΥΠΟΛΗΣ. ΕΙΧΕ ΤΗΝ ΟΥΣΙΑ Ο ΑΠΟΛΛΩΝ


Χάρης Ρώμας: «Εγώ κάνω τέχνη στην τηλεόραση» - Queen.gr\nΧάρης Ρώμας: «Εγώ κάνω τέχνη στην τηλεόραση»\nΓιατί η Κατακουζίνα και η γκαρσόνα β' ξεπερνούν Μενεγάκη και Μελέτη σε τηλεθέαση;\nΤο να πούμε ότι ο Χάρης Ρώμας είναι φλέβα χρυσού για τηλεοπτικά κανάλια δεν είναι και καμία πρωτοτυπία και μεταξύ μας είναι και ευκολία για ένα άνθρωπο που ξεκίνησε την καριέρα του από το θέατρο και μάλιστα από την παράσταση του Μάνου Χατζιδάκι "Πορνογραφία".\nΟ Χάρης δεν γνώρισε την επιτυχία στην τηλεόραση και στο θέατρο, γνώρισε την συντριπτική επιτυχία, τέτοιου μεγέθους, που οι άνθρωποι μετά από αυτό δεν είναι ποτέ ίδιοι.\nΣήμερα ετοιμάζει την επιστροφή του στην τηλεόραση της κρίσης, παθιάζεται με την παράσταση που σκηνοθετεί και πρωταγωνιστεί στο θέατρο Αμυράλ, την κομεντί "Είδα το Χάρη με τα μάτια μου", προσπαθεί να διατηρήσει τις ισορροπίες ανάμεσα στο χάος που λέγεται καριέρα και προσωπική ζωή και έχει άποψη για όλα. Ευτυχώς...\nΤι φοβάσαι πριν από μια πρεμιέρα;\nΠάντα έχω την αγωνία να δω αυτό που κατασκεύασα τι αντίκτυπο θα έχει. Πώς αυτό που έχω φανταστεί και επεξεργαστεί, σαν συγγραφέας, σαν σκηνοθέτης και σαν ηθοποιός έχει εκτελεστεί και έχει ολοκληρωθε, ώστε να περάσει στον κόσμο. Δεν ξέρω βέβαια, πόσο και αν τους αφορά η θεματολογία και ο τρόπος.\nΠας λίγο στα τυφλά;\nΌχι, γιατί μετά από τόσα χρόνια στη δουλειά, διαισθάνομαι τι θέλει το κοινό. Δεν δουλεύω με συνταγή τα τελευταία χρόνια γι αυτό και προέκυψαν όλες αυτές οι δουλειές. Βέβαια όταν είσαι πολλά χρόνια στο χώρο, γνωρίζεις ότι υπάρχουν σταθερές που ξέρεις ότι συγκινούν και ενδιαφέρουν τον κόσμο, αλλά μαγειρεύοντας ακόμη και αν βάζεις τις σωστές αναλογίες και τα σωστά υλικά, δεν έχεις ιδέα για το αποτέλεσμα. Επίσης ανεβάζω τα δικά μου έργα ως επί το πλείστον, οπότε δεν έχω δει τα έργα μου να παίζονται από άλλους ή να πάρω ιδέες, ή να παίζονται στο εξωτερικό, όπως βλέπω ότι πηγαίνουν κάποιοι και για να μην πω ότι κοπιάρουν, λέω εμπνέονται. Ο κόσμος δεν ξέρει πώς παίρνουν τα έργα ατόφια απ έξω και τα παρουσιάζουν σαν σκηνοθετικές ευρεσιτεχνίες. Εγώ λειτουργώ αυτόνομα.\nΝτρέπεσαι, θυμώνεις ή αδιαφορείς, όταν βλέπεις τούρκικα;\nΔεν βλέπω καθόλου, αδιαφορώ. Δεν μου αρέσουν, παρότι είναι καλές παραγωγές και πολλές φορές έχουν αξιόλογους συντελεστές. Αδιαφορώ για τη θεματολογία που μου φαίνεται παρωχημένο μελό. Πολύς κόσμος ενδιαφέρεται, όχι όμως εγώ. Το εθνικιστικό κομμάτι δεν με αφορά, γιατί πιστεύω ότι είναι μόδα που θα περάσει.\nΤο ότι το "Κωνσταντίνου και Ελένης" ξεπερνά τη Μενεγάκη και τη Μελέτη σε νούμερα πώς το εξηγείς;\nΌχι μόνο το Κωνσταντίνου και Ελένης", αλλά και το "Καφέ της Χαράς".\nΝαι σωστά και είναι και τα δύο πολυπαιγμένα.\nΧιλιοπαιγμένα, αλλά προφανώς εκτός από μια μερίδα κόσμου που είναι εθισμένοι και το βλέπουν και το ξαναβλέπουν, τα ανακαλύπτει και ένα νεότερο κοινό και αυτό με κάνει ευτυχισμένο. Τώρα γιατί το προτιμά ο κόσμος δεν ξέρω. Ψυχαγωγούνται καλύτερα με αυτό τον τρόπο, τους δίνει άνωση ψυχής και άλλωστε αυτή είναι και η δουλειά μας, να ταξιδεύουμε τον κόσμο.\nΑλήθεια, θα δούμε νέα επεισόδια Κωνσταντίνου και Ελένης;\nΌχι, όχι, γράφηκε από λάθος, η αλήθεια είναι ότι ετοιμάζω κάτι καινούργιο στην τηλεόραση, ένα sitcom της ίδιας λογικής με το Κωνσταντίνου και Ελένης, δηλαδή σε στούντιο με 3 κάμερες. Δεν θα σου πω περισσότερα γιατί είμαι και προληπτικός με αυτά.\nΜε ποιους όρους θα επιστρέψεις λοιπόν, τους δικούς σου ή του καναλιού;\nΔεν ξέρω ακόμη, η τελική συζήτηση τώρα θα γίνει.\nΈχεις υπάρξει ένας από τους πιο καλοπληρωμένους στην τηλεόραση. Πόσο έχεις μειώσει τις απαιτήσεις σου;\nΕδώ έχουν μειωθεί οι απαιτήσεις στη ζωή μου. Εναρμονίζομαι , δεν ζω έξω από τη ζωή, αλλά αυτό που με ενδιαφέρει είναι το προϊόν να είναι ουσιαστικό και όπως το έχω φανταστεί. Εννοείται ότι οι αμοιβές έχουν μειωθεί δραματικά αλλά εμένα με καίει το καλλιτεχνικό αποτέλεσμα, γιατί εγώ όταν δουλεύω στην τηλεόραση αισθάνομαι ότι σχεδόν πάντα κάνω τέχνη.\nΒλέπεις καθόλου τον εαυτό σου στις επαναλήψεις;\nΌχι δεν με βλέπω ποτέ. Δεν έχω χρόνο και να σου πω και την αλήθεια δεν έχει να μου δώσει κάτι παραπάνω, ούτε νοσταλγικά δεν με ενδιαφέρει κάτι τέτοιο. Αν τύχει και δω καμιά περαστική εικόνα ποτέ, μπορεί να χαμογελάσω λίγο αλλά αυτό είναι όλο.\nΣε τρόμαξε το γεγονός ότι μέλη χρυσής αυγής μαζεύονται έξω από θέατρα πλέον.\nΑπό ένα θέατρο. Φυσικά και με ενοχλεί όπως με ενοχλεί και το προκλητικό προϊόν για να είναι προκλητικό, που κατασκευάζεται με αυτή τη λογική, ακόμη και στο πίσω μέρος του μυαλού κάποιων, Δεν έχει σχέση με την τέχνη αυτό, αλλά με την πρόκληση και το ταμείο. Δεν έχω δει το έργο, αλλά αυτό που γνωρίζω είναι ότι έπεσε ένα φυλλάδιο στα χέρια μου πολύ παλιότερα που διαφήμιζε ότι ο Χριστός ήταν gay, βέβαια αργότερα ανακατασκευάστηκε όλο αυτό, οπότε εκ των υστέρων δεν μπορώ να ξέρω τις προθέσεις των καλλιτεχνών, αλλά διατηρώ τις επιφυλάξεις μου. Απ την άλλη βέβαια κατακρίνω εκατό τοις εκατό τις παρεμβάσεις των χρυσαυγητών και κάθε είδους φασιστικές παρεμβάσεις\nΣυμφωνείς με τις δηλώσεις του Γιάννη Μπέζου, ότι λόγω κρίσης θα ξεκαθαρίσει το τοπίο απ' την σαβούρα.\nΑποφεύγω να απαντήσω στους σχολιασμούς συναδέλφων μου, αλλά η άποψή μου για το θέμα και δεν αφορά τον Γιάννη, είναι ότι το καλύτερο που πρέπει να κάνουμε, είναι να αποβάλλουμε από μέσα μας τη σαβούρα σε πρώτη φάση όλοι ο Έλληνες, δεν αρκεί να την ψάχνουμε σε άλλους.\nΈχεις λύσει το οικονομικό σου πρόβλημα ,\nΌχι, δουλεύω αλλά δεν είμαι και στο δρόμο απ' την άλλη.\nΔεν σταμάτησε να δουλεύεις στην τηλεόραση και μάλιστα την εποχή που είχε λεφτά και υπήρξες και ακριβοπληρωμένος.\nΑλλά αποφάσισα να κάνω δουλειές που δεν μου έφεραν χρήματα αλλά με καλλιέργησαν σαν καλλιτέχνη και σαν άνθρωπο\nΣε θλίβει που ηθοποιός είναι πια συνώνυμο της φτώχειας και της ενεργείας;\nΠάντα ήταν έτσι. Το επάγγελμα του ηθοποιού ήταν και είναι επισφαλές. Ένα μικρό ποσοστό ξεφεύγει, οι λεγόμενοι star, υπάρχει ένα ποσοστό που επιβιώνει αξιοπρεπώς και έχει πάντα δουλειά και το μεγαλύτερο ποσοστό είναι στην ανέχεια.\nΜεγαλώνοντας, αλλάζουν οι ισορροπίες μέσα μας σχετικά με την καριέρα και την προσωπική ζωή;\nΣυνειδητοποίησα ότι εκτός από το κυνήγι της καριέρας και το πάθος για τη δουλειά κατακτά κανείς την ισορροπία, την πραγματική ισορροπία, όταν συνδυάζει τη δουλειά του με την προσωπική του ζωή.\nΠότε το ανακάλυψες αυτό;\nΆρχιζα να το ψηλαφίζω εδώ και 5 χρόνια. Είχα μεγάλες σχέσεις αλλά έκανα focus, μόνο στη δουλειά. Οι σχέσεις μου ικανοποιούσαν μόνο τις ερωτικές μου ορέξεις, δεν επένδυα ουσιαστικά. Αυτό άρχισε να αλλάζει εδώ και 5 χρόνια και κατέληξα σε μια σχέση που είναι αυτό που ήθελα ακριβώς. Ήμουν ελλιπής πριν.


Ολοκληρώθηκε η διαδικασία της ορκωμοσίας της Βουλής – Ραντεβού αύριο στην ψηφοφορία για τον νέο πρόεδρο - Karfitsa.gr\n27 Φεβρουαρίου 2020, 19:47\nΟλοκληρώθηκε η διαδικασία της ορκωμοσίας της Βουλής – Ραντεβού αύριο στην ψηφοφορία για τον νέο πρόεδρο\n17 Ιουλίου 2019, 11:52\nΗ ορκωμοσία της νέας Βουλής ξεκινάει και όλοι οι νέοι βουλευτές παρευρίσκονται στην αίθουσα. Την διαδικασία προεδρεύει ο Γιώργος Βαρεμένος.\nΟι πρώτοι βουλευτές άρχισαν να καταφθάνουν από τις 10:00, ενώ ο πρωθυπουργός Κυριάκος Μητσοτάκης που έφτασε λίγο μετά τις 10:30 ευχήθηκε «καλή δύναμη σε όλους».\nΣτην συνέχει έφτασε και η Νόνη Δούνια και εξομολογήθηκε ότι τα νέα της καθήκοντα έχουν πολύ άγχος.\nΟ Γιάνη Βαρουφάκης κατέφθασε με όλη την κοινοβουλευτική ομάδα του ΜέΡΑ25.\nΣτο κοινοβούλιο εκπροσωπούνται έξι κόμματα, η Νέα Δημοκρατία με 158 έδρες, ο ΣΥΡΙΖΑ- Προοδευτική Συμμαχία με 86, το Κίνημα Αλλαγής με 22, το ΚΚΕ με 15, η «Ελληνική Λύση» με 10 έδρες, η «Μέρα 25» με 9 έδρες.\nΑκόμα αξίζει να σημειώσουμε ότι από τους 300 βουλευτές οι 112 είναι νέα πρόσωπα. Στο πρώτο έδρανο των αξιωματούχων κάθεται ο Πρόεδρος της Δημοκρατίας Προκόπης Παυλόπουλος\nΟι πολιτικές δυνάμεις θα καθίσουν με τον τρόπο που παρουσιάζεται στην παρακάτω φωτογραφία.\nΟ Γιώργος Βαρεμένος διάβασε τις επιστολές των αρχηγών των κομμάτων με τις οποίες αναφέρουν ποιες έδρες θα κρατήσουν. Έτσι λοιπόν οι έδρες των αρχηγών είναι οι εξής:\nΚυριάκος Μητσοτάκης – Έδρα Β΄Αθηνών\nΑλέξης Τσίπρας – Έδρα Αχαΐας\nΦώφη Γεννηματά: Έδρα Νοτίου Τομέα Αθήνας\nΔημήτρης Κουτσούμπας: Έδρα Δυτικού Τομέα Αθήνας\nΚυριάκος Βελόπουλος: Έδρα Λάρισας\nΓιάνης Βαρουφάκης: Έδρα Α΄Θεσσαλονίκης\nΟλοκληρώθηκε η ορκωμοσία της νέας Βουλής με όλους του βουλευτές να ορκίζονται πίστη στο Σύνταγμα και του Νόμους. Το ραντεβού ανανεώνεται για αύριο για την ψηφοφορία του νέου προέδρου του σώματος. Να υπενθυμίσουμε ότι η Νέα Δημοκρατία έχει προτείνει για την θέση τον Κώστα Τασούλα και ο ΣΥΡΙΖΑ έχει κάνει γνωστή την πρόθεσή του να στηρίξει την συγκεκριμένη υποψηφιότητα.\nΗ γενικότερη διαδικασία θα ολοκληρωθεί με την ανάγνωση των προγραμματικών δηλώσεων της νέας κυβέρνησης και την παροχή ψήφου εμπιστοσύνης.\nΑυτό αναμένεται να ξεκινήσει το Σάββατο το απόγευμα, η διαδικασία θα ξεκινήσει με την τοποθέτηση του ίδιου του πρωθυπουργού και θα συνεχιστεί με τον κατάλογο των ομιλητών αλλά και τους υπουργούς.\nΔείτε χαρακτηριστικές φωτογραφίες από την ορκωμοσία\nΗ βουλευτής Θεσσαλονίκης της Νέας Δημοκρατίας Άννα Ευθυμίου, η οποία είναι έγκυος\nΟ κ. Μπούρας υποδέχεται την Μαριέττα Γιαννάκου.\nΤηλεφωνική επικοινωνία Κικίλια – Γεννηματά για τον κορονοϊό\n27 Φεβρουαρίου 2020, 19:00\nΥπουργικό: Αυτές είναι οι αλλαγές που θα έρθουν στην Παιδεία\n27 Φεβρουαρίου 2020, 18:14\n27 Φεβρουαρίου 2020, 17:44\nΚαταγγελίες ΠΟΕΔΗΝ για διοικητή Νοσοκομείου ότι εκβίαζε τους εργαζόμενους να ψηφίσουν ΣΥΡΙΖΑ\nΑναρτήθηκαν οι προσωρινοί πίνακες του Κοινωνικού Τουρισμού\nΤηλεφωνική επικοινωνία Κικίλια – Γεννηματά για τον κορονοϊό →\nΑυγενάκης: Κανονικά θα διεξαχθούν όλες οι αγώνες αυτό το Σαββατοκύριακο →\nΔήμαρχος Πάτρας για το καρναβάλι: «Οφείλουμε να υπακούσουμε στην εντολή του υπουργείου» →\nΥπουργικό: Αυτές είναι οι αλλαγές που θα έρθουν στην Παιδεία →\nΗ Μαρίνα-Ελένη Κωνσταντινίδου νέα αντιπρόεδρος του ΣτΕ →\nΕυκλ. Τσακαλώτος: Η κυβέρνηση υπεύθυνη για τη βία στα νησιά →


Μάρτιος 2017 – Σελίδα 3 – menandros.com\nMonthly archive for Μάρτιος 2017\nΑρχική → 2017 → Μάρτιος\n«Διδασκαλίες Καθόδου» (εννοείται ενός φωτισμένου όντος στο πυκνό και βαρύ επίπεδό μας). Κείμενο που εισάγει στις έννοιες και τις αναφορες του Abhidhamma (Σ. *Abhidharma), το οποίο παραπέμπει σε ολόκληρο τον όγκο των λογικών σχημάτων και της μεταφυσικής του Βουδισμού. Έχει συντεθεί το έργο αυτό σε ποιητική μορφή\nAbhibhavayatana (Σ) (Π. Abhibhavatana)\nΤα «οκτώ (κυρίαρχα) επιτεύγματα», τα αναφερόμενα στον έλεγχο των αισθήσεων πάνω στα φαινόμενα από έναν πραγματικό ασκητή. Είναι διαλογιστικές πρακτικές που περιγράφονται στον «Κανόνα Πάλι» (*Pali Canon) και είναι παρόμοιες με εκείνες που χρησιμοποιούνται για το σκοπό αυτό, με τη συγκέντρωση πάνω σε χρωματικής επιφάνειας αντικείμενα (*kasina).\nAbhaya mudra (Σ)\nΜια χειρονομία (*mudra) που αποκαλείται «αυτή της αφοβίας». Μια κατ’ εξοχήν ιδιότητα που πρέπει να κατέχει ένας αληθινά πνευματικός άνθρωπος. Χρησιμοποιείται από τους τελετάρχες και τους επι κεφαλής της μετάδοσης Βουδιστικών μυήσεων (*Abhiseka). Έχει σαν σκοπό να αποδιώξει το φόβο από το άμεσο περιβάλλον κατ’ αρχήν και\nAbhayakaragupta (Θ. ‘Jigs-med ‘byung-gnas sbas-pa)\nΒουδιστής Μοναχός, λόγιος και μελετητής που έζησε κατά το δωδέκατο αιώνα. Ξεκίνησε από οικογενειακή παράδοση σαν Βραχμάνος (*Brahmana), αλλά εξ αιτίας ενός οράματος που τον συγκλόνισε, ασπάστηκε το Βουδισμό και συγκεκριμένα τον Ταντρικό Βουδισμό (*Tantra), στον οποίο και αφιερώθηκε. Έγραψε πολλά έργα που αναφέρονταν στη Μοναστική πειθαρχία\nΤο όνομα ενός ξακουστού συμπλέγματος Μονών στην Anuradhapura της Σρι Λάνκα (*Sri Lanka), που ιδρύθηκε από το βασιλιά Vattagamani, τον πρώτο π. Χ αιώνα και που οι Μοναχοί του ακολούθησαν μια δική τους συλλογή κανόνων ηθικής συμπεριφοράς (*Nikaya), οι οποίοι παράμειναν σε ισχύ μέχρι το δωδέκατο αιώνα,\n«Το μη ον». Η μη ύπαρξη, η απάρνηση κάθε δεδομένης αναφοράς συνέχειας, πέρα από την παρούσα εκδήλωση. Ο υλισμός κατά συνεκδοχή και ο μηδενισμός.\nAbhasvara (Σ) (Ι. Koon-ten)\nΕίναι ο τρίτος και ο ανώτερος από τρεις παραδείσους που αποτελούν την δεύτερη ομάδα, εκείνη του επιπέδου των μορφών (*Rupa-kaya). *Arupya-dhatu, *Kama-dhatu.\n«Ακτινοβόλος, Λαμπρός». Επίθετο που αναφέρεται σε μια τάξη ουράνιων όντων, τα οποία εδρεύουν σε ένα ανώτερο επίπεδο ύπαρξης, εκείνο που εξακολουθεί να έχει υπόσταση Μορφών (*rupa dhatu). Η αιθερική τους όμως αυτή παρουσία, εκφράζεται μέσα από ένα είδος χαράς (*priti) και αγάπης (*maitri), τις οποίες και διαχέουν\nΣημαίνει «Αδιανόητον». Αδύνατο δηλαδή να συμβεί. Είναι ένας κατάλογος από εννέα πράγματα που είναι τόσο ηθικά όσο και πραγματικά, έξω από ότι μπορεί να κάνει ή να σκεφθεί ένας Άραχατ (*Arhat), ένας άξιος δηλαδή ασκητής της αρχικής Βουδιστικής παράδοσης (*Hinayana), που συνακόλουθα ισχύουν αυτά σαν θεμελιώδεις αποδοχές,\nΣτις 23/03/2017 / Βουδιστικά\nΟ Βούδας Σακιαμούνι, ως απαράμιλλος Δάσκαλος δίδαξε το Ντάρμα σε πολλά και διαφορετικά επίπεδα. Απ’ όλο τον όγκο των διδασκαλιών του, το πιο σημαντικό κομμάτι τους καθίσταται προσβάσιμο και εύκολο για πρακτική μέσω ενός Νέντρο. Το Νέντρο είναι μια συμπυκνωμένη μορφή ολόκληρου του Ντάρμα που\n© 2016 menandros.com T.M.Y. Websites


Μάρκεβιτς: «Δεν έπρεπε να χάσουμε» | Onsports.gr\nhome ΠοδόσφαιροEuropa LeagueΜάρκεβιτς: «Δεν έπρεπε να χάσουμε» Κοινοποιήστε\nΜάρκεβιτς: «Δεν έπρεπε να χάσουμε»\tΣυντάκτης: Onsports Team\nΔημοσίευση: Πέμπτη, 08 Μαρτίου 2012 22.57\nΗ Μέταλιστ προσπάθησε πολύ απέναντι στον Ολυμπιακό, ωστόσο στάθηκε άτυχη, σύμφωνα με τον Μίρον Μάρκεβιτς.\tΟ Ουκρανός προπονητής, μετά το τέλος της αναμέτρησης στο «Metalist Stadium» στη συνέντευξη Τύπου, υποστήριξε πως το «συγκρότημα» του Χάρκοβο δεν έπρεπε να χάσει. Αρχικά, ο Μίρον Μάρκεβιτς, ανέφερε: «Πιστεύω ότι σήμερα δεν έπρεπε να χάσουμε. Και το γκολ δεν μπήκε φυσιολογικά. Προσπαθήσαμε πολύ, είχαμε καλές στιγμές, αλλά ήμασταν άτυχοι. Θα παλέψουμε στο Καραϊσκάκη για την πρόκριση».\nΣτη συνέχεια, ο τεχνικός της Μέταλιστ, απάντησε στις ερωτήσεις των εκπροσώπων του Τύπου:\n- Πιστεύετε ότι η διαιτησία έπαιξε συγκεκριμένο ρόλο στην εξέλιξη του αγώνα;\n- Σήμερα η Μέταλιστ έπαιξε από τα δεξιά επιθετικά περισσότερο. Για ποιο λόγο;\n- Θα ήθελα να ρωτήσω και γιατι η Μέταλιστ έκανε βαθιές μπαλιές;\n«Ο αγωνιστικός χώρος δεν ήταν σε καλή κατάσταση και έτσι έπρεπε να επιλέξουμε αυτόν τον τρόπο επίθεσης».\tΚατηγορία: Europa League


MLS Destinator 4400 BT | Emarket\nMLS Destinator 4400 BT\nΚΟΡΙΝΘΟΣ - ΚΑΝΤΑΡΕ\n03/02/2009 - 23:40\nΑγορασμένο 5/2008 από κατάστημα ΓΕΡΜΑΝΟΣ. Δυστυχώς δεν έχω την απόδειξη για εγγύηση.\nΕίναι σε ΑΡΙΣΤΗ λειτουργική και εμφανισιακή κατάσταση στο κουτί του μαζί με όλα όσα έχει η συσκευασία. Επιπλέον δίνω δώρο και extra βάση για τους αεραγωγούς του αυτοκινήτου (φαίνεται στη φωτογραφία). Πολύ βολική σε όσους δεν αρέσει η βεντούζα.\nΤο δίνω λόγω αγοράς multimedia car system το οποίο έχει ενσωματωμένο GPS.\nΕνσωματώνοντας την τελευταία λέξη της τεχνολογίας το MLS Destinator 4400BT είναι ένα σύστημα πλοήγησης που καλύπτει όλες τις απαιτήσεις ενός σύγχρονου οδηγού. Οθόνη αφής LCD-TFT 4.3'' υψηλής ευκρίνειας, κεραία GPS SIRFStar III 20 καναλιών μεγάλης ακρίβειας, σύστημα ψυχαγωγίας για αναπαραγωγή μουσικής και ταινιών, λειτουργία ανοιχτής ακρόασης μέσω Bluetooth (car-kit) για σύνδεση με κινητό τηλέφωνο.\nΧαρακτηριστικά MLS Destinator 7: Κάλυψη 447 Ελληνικών πόλεων και Κοινοτήτων απο τις οποίες οι 156 παρέχουν πλήρη δεδομένα πλοήγησης. Κάλυψη 170.000 χλμ. του Ελληνικού οδικού δικτύου (ως επί το πλείστον με επιτόπιο έλεγχο), 675.000 τμήματα οδικών αξόνων, 60.000 «χρήσιμα» σημεία ενδιαφέροντος. Συνολική κάλυψη 95% του επαρχιακού δικτύου. Συνολική κάλυψη πληθυσμού 85%, εκ των οποίων το 60% με πλήρη δεδομένα πλοήγησης.\nΕπεξεργαστής: Samsung 400Mhz.\nΟθόνη: Αφής, 4,3" LCD, 65535 χρωμάτων, με ανάλυση 480 x 272.\nΠροεγκατεστημένο λογισμικό: Microsoft Windows CE Net 5.0 Αγγλικά.\nΤροφοδοσία: Ενσωματωμένη επαναφορτιζόμενη μπαταρία ιόντων λιθίου 1100 mAh.\nΣυνδεσιμότητα: Bluetooth, USB 1.1.\nΠρόσθετα χαρακτηριστικά: 1 x speaker, ενσωματωμένος δέκτης GPS με το SIRFStar III chipset (20 καναλιών) με ακροδέκτη για εξωτερική κεραία, υποστήριξη πολυμέσων (mp3, φωτογραφιών, ταινιών).\nΠεριεχόμενα συσκευασίας: PNA MLS Destinator με ενσωματωμένο δέκτη GPS, βάση στήριξης, γραφίδα, καλώδιο συγχρονισμού mini USB, φορτιστής αυτοκινήτου 12/24 Volt, λογισμικό πλοήγησης MLS Destinator 7 με έγκυρους και επικαιροποιημένους χάρτες για 447 πόλεις σε ολόκληρη την Ελλάδα από την καταξιωμένη εταιρία NGI.\nΔιαστάσεις: 116.2 mm x 80.7 mm x 21,7 mm.


Η Τατιάνα στόλισε για τα Χριστούγεννα και μας δείχνει το υπέρλαμπρο σπίτι της\nΗΤατιάνα Στεφανίδουπαντρεύτηκε τον δημοσιογράφοΝίκο Ευαγγελάτοτο 2003, μαζί του απέκτησε δύο παιδιά, τον Νικόλα και τη Λυδία και ζουν όλοι μαζί σε μία υπέροχη γκρι μονοκατοικία στην Κηφισιά .\nΗ παρουσιάστρια μας δείχνει συχνά αγαπημένες της γωνιές και αντικείμενα ενώ αποδεικνύει πως υπάρχει απλότητα ακόμα και σε μια υπερπολυτελή κατοικία.\nΗ παρουσιάστρια του διαθέτει και έναν πολύ ισχυρό λογαριασμό στοInstagramπου απαριθμεί εκατοντάδες χιλιάδεςfollowers, ενώ αναρτά συχνά φωτογραφίες από το υπέροχο σπίτι της.\nΈτσι, εκτός από την αισθητική και το γούστο της όσον αφορά τις ενδυματολογικές της επιλογές και τα outfits που επιλέγει, στο account της μπορούμε να δούμε και τον τρόπο με τον οποίο έχει διακοσμήσει τοσπίτιτης οικογένειας.\nΗοικείατηςΤατιάνας Στεφανίδουκαι τουΝίκου Ευαγγελάτου, είναι μια γκρι πολυτελής μονοκατοικία την\nδιακόσμηση της οποίας έχει επιμεληθεί αποκλειστικά η παρουσιάστρια. Το σπίτι διαθέτει όλες τις ανέσεις για τα δύο παιδιά τους, Νικόλα και Λυδία, με το τεράστιο σαλόνι να είναι αυτό που κλέβει την παράσταση.\nΗμονοκατοικίαείναι χτισμένη σε\nτρία επίπεδα και κάθε όροφος είναι 110 τ.μ., αρκετά μεγάλος για να καλύψει τις ανάγκες τους. Στο σπίτι κυριαρχεί το λευκό που είναι και το αγαπημένο της χρώμα ενώ τα έπιπλα και τα αξεσουάρ είναι σε γήινα χρώματα, με τη γενικότερη διακόσμηση να είναι minimal.Ο κήπος είναι επίσης αξιοζήλευτος.\nΠως στόλισε η το σπίτι της η Τατιάνα Στεφανίδου για τα Χριστούγεννα\nΜέσα από ένα instastory, λοιπόν, η Τατιάνα Στεφανίδου μας έδειξε την γιορτινή διακόσμηση του σπιτιού της. Η παρουσιάστρια επέλεξε να στολίσει το τζάκι της με λαμπάκια, ενώ για το πανύψηλο δέντρο της διάλεξε λευκά στολίδια και θερμό φωτισμό.\n“Αυτά θα είναι τα τελευταίαΧριστούγεννα, που δεν θα αγκαλιάσουμε όσους αγαπάμε.”,έγραψε χαρακτηριστικά ηΤατιάνα Στεφανίδουστο στιγμιότυπο που κοινοποίησε.\nΤο χριστουγεννιάτικο δέντρο της Τατιάνας Στεφανίδου:


ΜΩΡΑ - Fanpage\nΤο Μωρό τους Κοιμόταν και πήγαν να τσεκάρουν αν είναι καλά. Όταν όμως το είδαν, έτρεξαν αμέσως να πάρουν την Κάμερα!\nΠοιος λέει πως το να είσαι γονιός πρέπει πάντα να είναι σοβαρό και με σκοπιμότητα; Μερικές φορές πρέπει απλά να χαλαρώσετε και να διασκεδάσετε! Όταν ο Gabriel Moore έβαζε τον γιο του, Tyler, για ύπνο, παρατήρησε κάτι πολύ παράξενο. Είπε στην γυναίκα του να πάρει την κάμερα και οι δυο τους κατέγραψαν την εκπληκτική αυτή στιγμή:…\nΠολύ Σημαντικό: Δείτε ΤΙ πρέπει να Κάνετε αν βρείτε στο…\nΗ άνοιξη είναι εδώ, και μαζί με αυτό φτιάχνουν τις φωλιές τους τα πουλιά και εκκολάπτονται τα μικρά τους. Αλλά όταν λαμβάνει χώρα μια τρομερή καταιγίδα, μπορεί…\n7,5 Εκατομμύρια άνθρωποι έχουν δει αυτό το Βίντεο, αλλά ούτε…\nΌλα όσα κάνουν τα μωρά είναι αξιαγάπητα, Ακόμα και κάτι που θεωρείται αηδιαστικό, όπως το να κάνουν κακά, το κάνουν με ένα τόσο χαριτωμένο τρόπο που μας κάνουν…\nΤο Θαύμα της Γέννησης, μέσα από 17 Συγκλονιστικές Φωτογραφίες που θα σας Κόψουν την Ανάσα!\nΗ Διεθνής Ένωση Επαγγελματιών Φωτογράφων γέννας, ανακοίνωσαν τις νικητήριες φωτογραφίες του 2017 και είναι όλες εκπληκτικές. Κατά τη διάρκεια γέννας σε νερό στο σπίτι κέρδισε στην κατηγορία: Γέννα. Σπάσιμο αμνιακού σάκου κέρδισε στην κατηγορία: Ερχομός. Η απόλυτη ηρεμία κέρδισε το βραβείο στην κατηγορία: Μετά τον τοκετό.…\nΜην Πετάτε τα παλιά Πυτζαμάκια που δεν Κάνουν πια στο Μωρό…\nΣίγουρα υπάρχει κάτι να κάνετε με το φορμάκι του μωρού σας που δεν του χωράει πια. Πολλές μαμάδες μετατρέπουν τα φορμάκια του μωρού τους σε αρκουδάκια! Τα…\nΜωρό γεννήθηκε με Άσπρα Μαλλιά στο Κεφάλι και οι Γιατροί δεν…\nΈνα όμορφο μωράκι γεννήθηκε με πολύ παράξενα μαλλιά. Στο τέλος του 2015, γεννήθηκε ο μικρός Bence κάτω από κανονικές συνθήκες. Αλλά δεν άργησε πολύ ο γιατρός να…\nΣε κανέναν γονιό δεν είναι εύκολο να αφήσει το νεογέννητο παιδί του. Μπορεί να χρειάζεται μια στιγμή μόνος του, αλλά αυτό δεν το κάνει πιο εύκολο για τον ίδιο ή το παιδί. Κανείς δεν το ξέρει αυτό καλύτερο από τον παρακάτω μπαμπά. Όταν η γυναίκα του, με την οποία έχουν έναν γιο τριών μηνών, έφυγε για κάτι δουλειές, το μωρό δεν το πήρε πολύ καλά.…\nΣτην Κοιλιά της Μητέρα του, ο εγκέφαλός του Γέμισε με Υγρό.…\nΤο Μωρό της γεννήθηκε 'Χωρίς Εγκέφαλο.' Αυτό όμως που έδειξαν οι Εξετάσεις μετά από 3 χρόνια, ΣΟΚΑΡΕ τους Πάντες! Ενώ ήταν ακόμα στην Μήτρα, το Κρανίο του…\nΗ υγεία και η ανάπτυξη μας επηρεάζεται σημαντικά από τον ύπνο που λαμβάνουμε καθημερινά, και οι ειδικοί συμβουλεύουν ότι θα πρέπει όλοι να ακολουθούμε ορισμένες συστάσεις, όσον αφορά τη διάρκεια του ύπνου. Το Αμερικάνικο Ίδρυμα Ύπνου συνιστά τη διάρκεια του ύπνου ανάλογα με την ηλικία, και ο αριθμός των ωρών που πρέπει να κοιμόμαστε καθορίζει…\nΜαμά ανεβάζει Selfie, δευτερόλεπτα μετά την Καισαρική Τομή.…\nΗ γέννηση ενός μωρού είναι πιθανώς ένα από τα πιο τρομακτικά πράγματα. Το να γεννήσεις ένα μωρό είναι επίπονο, αγχωτικό και πολύ κουραστικό σωματικά και…\n10 Σπάνια Μωρά Ζώων που σίγουρα ΔΕΝ έχετε Ξαναδεί. Ειδικά ο Μυρμηγκοφάγος θα σας Αφήσει με ανοιχτό το Στόμα!\nΑκόμα και αν είστε λάτρεις των ζώων, πιθανόν να έχετε συναντήσει μόλις ένα μικρό τμήμα από τα 1.367.555 ζώα (χωρίς τα έντομα) του πλανήτη. Αλλά αυτό δεν χρειάζεται να σας στεναχωρεί, σκεφτείτε πόσα απίθανα πλάσματα υπάρχουν ακόμα για να ανακαλύψετε! Παρακάτω σας παρουσιάζουμε μερικά σπάνια μωρά ζώων που πιθανόν να μην γνωρίζατε ότι υπάρχουν.…\nΦωτογράφιζε καθημερινά την Έγκυο γυναίκα του. Δεν περίμενε…\nΌταν ο σχεδιαστής γραφικών, Byron Louie έμαθε πως η γυναίκα του, Monique, ήταν έγκυος, πετούσε κυριολεκτικά από την χαρά του. Με σκοπό να μπορέσει να καταγράψει…\n12 Σοκαριστικές Ιστορικές Φωτογραφίες από Τοκετούς που…\nO σκοπός πάντοτε ήταν ο ίδιος, να γεννηθεί γερό και υγιές το μωρό και η μητέρα να είναι καλά, όμως θα εκπλαγείτε από το πόσο έχουν αλλάξει τα πράγματα την αρχή…\nΑστείο ή Χαζομάρα; Γονείς ζωγραφίζουν ψεύτικα Φρύδια στα Μωρά τους και δημοσιεύουν τις Φωτογραφίες στο ίντερνετ!\nΓονείς πειραχτήρια ζωγραφίζουν στα μωρά τους αστεία φρύδια και το αποτέλεσμα είναι ξεκαρδιστικό. Credit: DailyMail\nΓονείς ΠΡΟΣΟΧΗ: Μήπως το Μωρό σας Κλαίει ασταμάτητα και…\nΠολλοί γονείς φοβούνται μια κατάσταση, όπου δεν μπορούν να καταλάβουν γιατί κλαίει ένα μικρό μωρό. Είναι ταϊσμένο, καθαρό και υγιές, αλλά για κάποιο λόγο δεν…\nΑν είχατε μια δύσκολη μέρα, δείτε αυτά τα 20 Νεογέννητα Μωρά…\nΣτους γονείς αρέσει να τραβάνε φωτογραφίες των παιδιών τους, ειδικά όταν είναι μωρά. Συχνά περιμένουν την τέλεια στιγμή μέχρι το παιδί τους να σκάσει το…\nΠελώρια Χελώνα, ηλικίας 80 ετών, έγινε για ΠΡΩΤΗ ΦΟΡΑ Μαμά και Σόκαρε τους Εργαζόμενους του Ζωολογικού Κήπου με τα 9 Αυγά της!\nΣτο ζωολογικό κήπο της Ζυρίχης στην Ελβετία, βρίσκεται μια 80 ετών χελώνα που ονομάζεται Νιγρίτα, η οποία γέννησε 9 μικρά χελωνάκια. Κάποιοι θα πουν ότι είναι αρκετά μεγάλη για να έχει ένα μωρό, αλλά για τις χελώνες, αυτό είναι απόλυτα φυσιολογικό! Οι γιγαντιαίες χελώνες λέγεται ότι είναι ένα από τα μακροβιότερα σπονδυλωτά στη γη, με…\nΚαινούρια Μόδα θέλει τις Νέες Μαμάδες να Βάζουν τα…\nTo να βάλετε το μωρό σας να κοιμηθεί σε ένα χαρτοκιβώτιο μπορεί να ακούγεται παράξενη πρακτική, αλλά οι Φινλανδοί το συνιστούν. Στη Φινλανδία, κάθε νέα μητέρα…\nΟ Κόσμος μέσα από τα Μάτια ενός Μωρού: Δείτε ΠΩΣ αλλάζει η Όρασή του τον Πρώτο Χρόνο της Ζωής του και θα μείνετε Άφωνοι!\nΌταν ένα παιδί γεννιέται, οι γονείς του δεν μπορούν να πάρουν τα μάτια τους από πάνω του, προσπαθώντας να κρατήσουν κάθε λεπτομέρεια στην μνήμη τους. Ωστόσο, η όραση του παιδιού δεν είναι τόσο καλή όσο η δική μας. Ο Romesh Anguanawela, σε συνεργασία με το Clinic Compare, αποφάσισε να μας δείξει πώς είναι ο κόσμος μέσα από τα μάτια ενός παιδιού…\nΔείτε ΠΩΣ ταξίδευαν τα Μωρά με Αεροπλάνο την Δεκαετία του…\nΥπάρχουν πολλές διαμάχες σχετικά με τα μωρά στα αεροπλάνα και το αν πρέπει ή όχι οι γονείς να προσφέρουν γλυκά στους άλλους επιβάτες. Ωστόσο, ένα είναι σίγουρο…\n16 Νέες Μανούλες φωτογραφίζονται ΠΡΙΝ και ΜΕΤΑ την…\nΚάποιοι από εμάς πιστεύουμε ότι οι άνδρες είναι το ισχυρότερο φύλο, το πιο σκληρό και το πιο γενναίο πλάσμα που περπάτησε ποτέ σε αυτόν τον πλανήτη. Δεν ξέρουν…\nΈβαλε το Δίδυμα Μωρά του να Σταθούν Όρθια για Πρώτη Φορά. Οι αντιδράσεις τους; Θα σας Φτιάξουν τη Διάθεση!\nΟι γονείς νιώθουν πολύ μεγάλη συγκίνηση όταν βλέπουν το μωρό τους να στέκεται όρθιο για πρώτη φορά. Αμέσως βγάζουν τη φωτογραφική μηχανή και ξεκινούν την εγγραφή. Για το μπαμπά στο βίντεο που ακολουθεί, είναι μια στιγμή που δεν θα ξεχάσει ποτέ. Αυτά είναι τα λατρευτά δίδυμα της οικογένειας. Όταν ο μπαμπάς τους προσπάθησε να τους τραβήξει βίντεο…\nΜαμά βάζει για ύπνο τα Νεογέννητα Δίδυμα Μωρά της. Αυτό που…\nΗ πρώτη φωτογράφηση ενός μωρού είναι πάντα μια σημαντική ιεροτελεστία για τους γονείς, αλλά ο ενθουσιασμός διπλασιάζεται όταν πρόκειται για δίδυμα! Δύο φορές…\nΈχετε προσέξει πως οι περισσότεροι Γονείς κρατάνε τα Παιδιά…\nΟι περισσότεροι αριστερόχειρες κάνουν τα πάντα με το αριστερό χωρίς να το σκέφτονται. Αλλά μια έρευνα ισχυρίζεται ότι οι περισσότεροι γονείς έχουν την τάση να…\nΑγόρασε στις Δίδυμες Κόρες του ένα καινούργιο Παιχνίδι. Η επόμενη Κίνησή τους; Άφησε τον Μπαμπά με το Στόμα Ανοιχτό!\nΥπάρχουν πάντα περισσότεροι από ένας τρόποι για να κάνουμε κάτι. Δύο μωρά δείχνουν ότι μπορείς να κάνεις κάτι με τον συμβατικό τρόπο ή με τον δικό σου. Όλοι ξέρουμε ότι αυτό είναι αλήθεια, αλλά είναι ξεκαρδιστικό όταν το βλέπεις σε δύο δίδυμα κοριτσάκια 12 μηνών! Ο μπαμπάς τους τραβάει βίντεο την σκηνή καθώς τα κορίτσια παίζουν αθώα με το…\nΔίδυμοι Μπόμπιρες κλέβουν τα Ζαχαρωτά απ΄το Ντουλάπι. Η…\nΤα μεγάλα πνεύματα σίγουρα συναντώνται – και τίποτα δεν το αποδεικνύει καλύτερα από αυτά τα σκανταλιάρικα δίδυμα, τα οποία ανακάλυψαν μια μεγάλη σακούλα με…\n10 Ζόρικα Μωρά που δεν νοιάζονται για τους Κανόνες. Ειδικά…\nΑν νομίζετε ότι τα νεογέννητα είναι άκακα πλάσματα, ξανασκεφτείτε το. Γιατί παρακάτω θα σας παρουσιάσουμε μια λίστα με τα πιο ζόρικα και σκληροτράχηλα μωρά που…


Από αθλητής και μάλιστα στην εθνική, στα κρεβάτια: Ο Έλληνας ζιγκολό -Υπηρεσίες αναλυτικά (εικόνες) | Φρυκτωρία\nΑπό αθλητής και μάλιστα στην εθνική, στα κρεβάτια: Ο Έλληνας ζιγκολό -Υπηρεσίες αναλυτικά (εικόνες)\nΠάτησε τα 31 αλλά εξακολουθεί να πληρώνεται αδρά για τις υπηρεσίες του.Το πληρωμένο σ ε ξ καλά κρατεί στην Ελλάδα και ο ζιγκολό και πρωταγωνιστής αισθησιακών ταινιών Giorgio αποδεικνύει πως οι άντρες …\nΠάτησε τα 31 αλλά εξακολουθεί να πληρώνεται αδρά για τις υπηρεσίες του.\nΤο πληρωμένο σ ε ξ καλά κρατεί στην Ελλάδα και ο ζιγκολό και πρωταγωνιστής αισθησιακών ταινιών Giorgio αποδεικνύει πως οι άντρες εκδιδόμενοι χαίρουν της ίδιας αποδοχής –και αμοιβής- με τις πιο ακριβοπληρωμένες ιερόδουλες, Ελληνίδες και μη.\nΑπό μέλος της εθνικής ομάδας μοντέρνου Πεντάθλου κατέληξε παρτενέρ των διασημότερων πορvοστάρ της χώρας, με τον ίδιο να εγκαταλείπει τον πρωταθλητισμό προκειμένου να εκμεταλλευτεί όσα απλόχερα του χάρισε η φύση.\n«Αγαπώ τον αθλητισμό και αισθάνομαι Σπαρτιάτης σε σώμα και πνεύμα! Ωστόσο το 2010, όταν σταμάτησα τον πρωταθλητισμό, δέχτηκα μια πρόταση να συμμετάσχω σε ερωτiκή ταινία. Ήταν το ‘Laura does Loutraki’ με παρτενέρ το γνωστό μοντέλο και τηλεοπτική περσόνα Λάουρα, που είχε συλληφθεί να εκδίδεται σε ξενοδοχείο του Λουτρακίου.\nΜε τη Λάουρα είχαμε πολύ καλή χημεία, και αυτό βγήκε προς τα έξω. Η ταινία πήγε πολύ καλά. Έπειτα από δύο χρόνια δέχτηκα πρόταση και πήγα στη Sirina, όπου γύρισα αρκετές ταινίες με μεγάλα ονόματα του ελληνικού ερωτiκού κινηματογράφου», δηλώνει στην «Espresso».\nΤο αγόρι αυτό -κατά κόσμον Γιώργος Σακελλαρόπουλος- έκανε τη διαφορά (και) στη βιομηχανία του πορvό, με τα 25 ( ! ) εκατοστά του –καλά διάβασες- να του χαρίζουν τον τίτλο του πιο προικισμένου Έλληνα που απολαύσαμε ποτέ σε κινηματογραφική ταινία.\nΤο ευρύ κοινό τον γνώρισε μέσα από τη συμμετοχή του σε πληθώρα παραγωγών του Δημήτρη Σειρηνάκη, με τις διασημότερες όλων τις «Μουσκεμένα Θρανία», «Ο εξευτελισμός της Νεφέλης από τη Θεσσαλονίκη» και «Η δημοσιογράφος Χριστίνα Ρουσάκη και οι δυο βοσκοί».\nΠέρα από τη «συνεργασία» του με τη Ρουσάκη, ο ίδιος έχει πρωταγωνιστήσεις στο πλευρό της διάσημης Λάουρας της Sirina αλλά και της Βούλας Βαβάτση για την οποία, μάλιστα, έχει δηλώσει πως την ξεχωρίζει από όλες τις άλλες…\nΔεν έμεινε, όμως, στο πορvό. Το όνομα και οι φωτογραφίες του φιγουράρουν σε διάφορες ιστοσελίδες συνοδών πολυτελείας, στις οποίες αναγράφονται τα χαρακτηριστικά, τα προσόντα, οι προτιμήσεις και τα προγράμματά του.\nΚαι κάπου εδώ αξίζει να σταθούμε λίγο. Ο Giorgio, βλέπεις, δηλώνει μπάι και συνευρίσκεται τόσο με γυναίκες όσο και με άνδρες.\nΑκόμα και με ζευγάρια ή περισσότερους από δύο παρτενέρ. Περιορισμοί και αναστολές δεν υπάρχουν. Ο ίδιος δηλώνει επαγγελματίας και πρόθυμος να ικανοποιήσει κάθε ανάγκη, γούστο ή βίτσιο.\nΣτον δικό του χώρο ή όχι. Δεν είναι άγνωστο, άλλωστε, πως μπαινοβγαίνει σε πολυτελέστατες βίλες των βορείων προαστίων, ως προσκεκλημένος πλούσιων κυριών…\n«Στο κρεβάτι οι Έλληνες είναι ο πιο ανώμαλος λαός του κόσμου. Τα μάτια μου έχουν δει πολλά.\nΟι ‘50 αποχρώσεις του Γκρι’ μοιάζουν παραμυθάκι μπροστά στην πραγματικότητα. Οι πελάτισσές μου, ηλικίας 18 ως 60 ετών, επιθυμούν να ζήσουν μοναδικές στιγμές πάθους και ηδοvής και ζητούν ό,τι μπορείς να φανταστείς.\nΤον τελευταίο καιρό είναι της μόδας τα σαδομαζοχιστικά προγράμματα», συνεχίζει.\nΠαραδέχεται δε, ότι έχει και πολλούς celebrity πελάτες, ζευγάρια κυρίως, που επιθυμούν να μοιραστούν το κρεβάτι τους με κάποιον τρίτο.\n«Είναι κι αυτό πολύ της μόδας πλέον. Ένα από τα πιο ακραία περιστατικά που έχω ζήσει ήταν με ένα ζευγάρι που συνάντησα σε δωμάτιο υπερπολυτελούς ξενοδοχείου της Αθήνας.\nΟ άντρας μάλιστα είναι γνωστός και επιτυχημένος εφοπλιστής και η σύζυγός του είναι πανέμορφη», αποκαλύπτει.\nΌσο για τις τιμές του; Ανάλογα την ιστοσελίδα στην οποία θα ψάχνεις, θα βρεις ταρίφες μεταξύ 500 και 5.000 ευρώ.\nΗ μικρότερη αφορά σε συνευρέσεις της μιας ώρας, ενώ αν επιθυμείς να τον «κλείσεις» για 24ωρη βάρδια θα πρέπει να πληρώσεις 5 χιλιάρικα.\nΦυσικά, εξαρτάται και το τι πρόγραμμα θα επιλέξεις από όσα είδες πιο πάνω.\nΔεν ξέρουμε αν αξίζει τα λεφτά του, πάντως η φήμη του –και όχι μόνο!- είναι τεράστια…


Γυναίκα: Επάγγελμα πλήρους απασχόλησης! : Αστραπιαία & πανεύκολη συνταγή! Muffins σταφίδας!\nΑστραπιαία & πανεύκολη συνταγή! Muffins σταφίδας!\nΌπως σας έχω ήδη υποσχεθεί, συχνά θα δοκιμάζουμε μαζί συνταγές για το κολατσιό των παιδιών (ή και των μεγαλύτερων παιδιών! Ψυχή εμείς δεν έχουμε;;;)\nΣήμερα έφτιαξα σε μηδέν χρόνο μια συνταγή που δεν χρειάζεται μίξερ, είναι πανεύκολη καθώς χρειάζεται μόλις 7 υλικά τα οποία θεωρώ πως διαθέτει η μέση νοικοκυρά στην κουζίνα της, είναι σχετικά υγιεινή καθώς περιέχει ελάχιστη ζάχαρη, μικρή ποσότητα μαργαρίνης και μόλις ένα αυγό. Τέλος είναι νόστιμη καθώς η γλύκα προέρχεται απ τις σταφίδες και όχι από γλυκαντικές ουσίες!\n-2 κούπες αλεύρι που φουσκώνει μόνο του (ή αλεύρι για όλες τις χρήσεις + 2 κ.γ. baking pouder)\n-3 κουταλιές της σούπας καστανή ζάχαρη (η original συνταγή από www.sintagespareas.gr έλεγε κανονική κρυσταλλική ζάχαρη)\n-4 κ.σ. μαργαρίνη μαλακωμένη\n-σταφίδες όσες και όποιες θέλετε (εγώ έβαλα 200-250 γραμμάρια σουλτανίνα)\n-Σε ένα μπολ ανακατεύετε όλα τα στερεά, κάνετε μια λακούβα στη μέση και προσθέτετε τα υγρά που έχετε ανακατέψει προηγουμένως σε άλλο σκεύος (δική μου παραίνεση για ακόμα μεγαλύτερη ευκολία, ζεστάνετε λίγο τη μαργαρίνη σχεδόν να λιώσει).\n-Ανακατεύετε έως να ομογενοποιηθεί το μείγμα (η συνταγή λέει 10-15 φορές προς την ίδια κατεύθυνση. Δεν τις μέτρησα ούτε κοιτούσα πανικόβλητη προς ποια κατεύθυνση ανακατεύω, μου αρκεί που ομογενοποιήθηκε!)\n-Μοιράζετε σε χάρτινες θήκες για κεκάκια (τις οποίες έχετε προηγουμένως τοποθετήσει στη φόρμα για κεκάκια) και ψήνετε στους 200 βαθμούς σε προθερμασμένο φούρνο μέχρι να ροδίσουν και το μαχαίρι να βγαίνει στεγνό, όπως κάνουμε με όλα τα cakes!\nΒγαίνουν 12 μεγάλα κεκάκια, νοστιμότατα και χωρίς κόπο!\nΤην επόμενη φορά θα δοκιμάσω με μισή κούπα γάλα και μισή κούπα φρέσκο χυμό πορτοκάλι καθώς θα προσθέσω και κανέλα που αγαπώ μαζί με τις σταφίδες και το πορτοκάλι!\nΑναρτήθηκε από Panoraia στις 7:37 π.μ.\nD.I.Y: Φθινοπωρινά στεφάνια!\nΠαιδί: Πότε ξεκινάμε αγγλικά;\nΔιακοσμήστε τον χώρο σας δωρεάν!\nΑχ αυτό το κολατσιό...\nΠαραμύθια με... έμπνευση!\nΑποχνουδωτής! ΤΟ gadget!\nΈρευνα: Πόσο κοστίζουν τα σχολικά είδη;\n"Γενική" καθαριότητα βήμα- βήμα!\nΠροετοιμασία για τον χειμώνα!


Αυλαία για το 4ο φεστιβάλ παιδικού και εφηβικού βιβλίου - PagasitikosNews\nΒρίσκεστε εδώ: ΚΕΝΤΡΙΚΗ / FEATURED / Α'-Β' ΕΚΠΑΙΔΕΥΣΗ / ΠΟΛΙΤΙΣΜΟΣ / Αυλαία για το 4ο φεστιβάλ παιδικού και εφηβικού βιβλίου\nΑυλαία για το 4ο φεστιβάλ παιδικού και εφηβικού βιβλίου\n7 Απριλίου 2019 - 14:26 Από Πέπη Οικονόμου\nΣε κατάληψη εννέα σχολεία στη Μαγνησία\nΈνας πλούσιος κύκλος πολυποίκιλων, ποιοτικών εκδηλώσεων ολοκληρώθηε χθες βράδυ στο Πολιτιστικό Κέντρο Νέας Ιωνίας. Το 4ο Φεστιβάλ Παιδικού κι Εφηβικού Βιβλίου έκλεισε με τις καλύτερες εντυπώσεις για όλους και το ραντεβού ανανεώθηκε για την επόμενη χρονιά.\nΚατά την τελετή λήξης πραγματοποιήθηκε δραματοποιημένη αφήγηση από τη Φίλια Δενδρινού με τίτλο Τα τρία χρυσά φτερά του Δράκου, παραμύθι των Αδερφών Γκριμ. Μετά την αφήγηση προβλήθηκε ένα 7λεπτο φιλμάκι για τη ζωή και το έργο των Αδερφών Γκριμ (Παραγωγή: ψηφιακή τηλεόραση ΕΡΤ, έρευνα σενάριο κείμενο Φ. Δενδρινού, σκηνοθεσία Μιχάλης Λυκούδης).\nΕπίσης έγινε απονομή τιμητικών επαίνων στην Αγγελική Βαρελλά (συγγραφέα) και τη Μαρίζα Ντεκάστρο (συγγραφέα και κριτικό παιδικού βιβλίου). Η καθηγήτρια του πανεπιστημίου Θεσσαλίας και καλλιτεχνική σύμβουλος του Φεστιβάλ, Τασούλα Τσιλιμένη, παρουσίασε εν συντομία τη δράση των δυο σημαντικών προσωπικοτήτων στο χώρο του παιδικού και εφηβικού βιβλίου.\nΑκολούθησε μουσική εκδήλωση από τη χορωδία του 10ου Γυμνασίου Βόλου και του Γυμνασίου Ιωλκού υπό τη διεύθυνση της Κατερίνας Αποστολοπούλου.\nΤέλος, αποφώνησε ο πρόεδρος της Ένωσης Συλλόγων Γονέων και Κηδεμόνων Ηλία Κουτσερής και δόθηκαν αναμνηστικά στους διοργανωτές.\n7 Απριλίου 2019 - 13:58 Από Πέπη Οικονόμου\nΥποψήφιος περιφερειάρχης ο Κώστας Δελημήτρος με την "Ανυπότακτη Θεσσαλία"\n7 Απριλίου 2019 - 18:45 Από Τριαντάφυλλος Γαβρινιώτης


Μαντική-Εξαγνισμός | Αδελφότητα Αγίας Παρασκευής Κόνιτσας Ιωαννίνων - To Κεράσοβο - kerasovo.gr\nΜΙΑ ΜΑΝΤΙΚΗ ΤΕΧΝΗ ΜΕ ΑΓΝΩΣΤΕΣ ΡΙΖΕΣ\nΜου είπαν κάποιοι ότι η χωριανή μας, συγχωρεμένη τώρα, Δήμητρα Κωτούλα, γνώριζε και χρησιμοποιούσε έναν τρόπο ώστε να μαντεύει πού βρίσκονται απολεσθέντα ζώα ή και άλλα αντικείμενα. Έτσι, μόλις βρήκα την ευκαιρία, πήγα και τη βρήκα.\nΠαρά τα χρόνια της, κόντευε τα ενενήντα, ήταν αεικίνητη. Αφού είπαμε τα τυπικά, τη ρώτησα, χωρίς να περιμένω θετική απάντηση, αν είναι αλήθεια ότι γνωρίζει μια μαντική τέχνη που μου είπαν. Με μεγάλη φυσικότητα, και ίσως λίγο επιθετικά γιατί πανέξυπνη καθώς ήταν, κατάλαβε φαίνεται την αμφισβήτηση στην ερώτησή μου, κούνησε το κεφάλι της καταφατικά.\n-«Αν δεν με πιστεύεις, μου απάντησε, ρώτα τον Νάσιο Γελαδάρη. Εγώ του βρήκα τα μουλάρια που του είχαν κλέψει οι Αλβανοί».\nΤη ρώτησα πώς το κάνει και μου είπε ότι χρειάζονται μια πυκνάδα (κόσκινο που κοσκινίζουν το αλεύρι) κι ένα καρφί από πέταλο.\n-«Κρατάω του καρφί όρθιο, να έτσι με τα δάχτυλα, και πάνω στηρίζω την πυκνάδα. Πρέπει να είναι καλά ζυγισμένη. Μετά ονοματίζω διάφορες τοποθεσίες του χωριού και μόλις πετύχω το μέρος που βρίσκονται τα χαμένα ζώα, η πυκνάδα αρχίζει μόνη της να γυρίζει» μου περιέγραψε.\nΤη ρώτησα στη συνέχεια αν μπορεί να το κάνει εκεί μπροστά μου.\n«Α, μου λέει, δεν έχω καρφί. Το καρφί πρέπει να το ευλογήσει ο παπάς και αυτό το έκανε μόνο ένας από το Τσιάμικο (Παραμυθιά). Πάει τώρα…»\nΕκεί σταμάτησε η κουβέντα μας και μπήκε στο σπίτι. Εγώ έμεινα χαμένος με μια σύγχυση μέσα μου. Σε ποια εποχή βρισκόμουν; Φυσικά δεν είμαι ικανός να εξηγήσω το φαινόμενο. Το σίγουρο όμως είναι ότι υπάρχουν αυτόπτες μάρτυρες που μπορούν να το επιβεβαιώσουν.\nΤΟ ΑΣΤΡΟ ΤΟΥ ΑΛΩΝΙΟΥ\n(Ένα μυστικό δρώμενο από την Αγία Παρασκευή –Κεράσοβο Κόνιτσας)\nΟ Εμφύλιος διατάραξε την κοινωνική διαστρωμάτωση του ελληνικού πληθυσμού, με άμεσες συνέπειες στον λαϊκό πολιτισμό. Οι φυγάδες στις Λαϊκές Δημοκρατίες και οι μέτοικοι στις μεγαλουπόλεις δεν είχαν άμεση επαφή με τον γενέθλιο τόπο. Μετά την πολύμοχθη και εν πολλοίς μαρτυρική οικονομική και πολιτική κατάσταση στο εσωτερικό, λειτούργησε η ληθαργούσα μνήμη με τη σύσταση φιλοπρόοδων συλλόγων, για να περισωθεί ό,τι η γενιά του χαλασμού μπόρεσε να συγκρατήσει ως βιωμένο παρελθόν.\nΦυσικά η απώλεια είναι εμφανέστατη στις επαγγελματικές γλώσσες και τα μυστικά δρώμενα, από τα μάγια μέχρι τις ιεροκρύφιες αγροτικές τελετές.\nΟ Μαατρόγλου της Φούρκας συνδέεται με το ‘Άστρο του Αλωνιού’ της Αγίας Παρασκευής, το παλιό Κεράσοβο, γιατί η υμνωδία της γης-Γαίας είναι εμφανής σε όλες τις εκδηλώσεις ζωής-θανάτου-ανάστασης. Το σχετικό τελεστικό το έζησα όντας μαθητής της έκτης τάξης του δημοτικού.\nΉταν αρχές Ιουνίου όταν η Φωτίτσα Εξάρχου, μια ευγενική ύπαρξη με μακροχρόνιο φωτισμό στην Αίγυπτο, κάλεσε πολλά κορίτσια σε αλώνι, στην άκρη του χωριού, πάνω από τον μύλο που σώζεται, κοντά στο ποτάμι Βουρκοπόταμος.Ήταν όλες περίπου 18 χρονών. Στάθηκαν πλάι πλάι και κάλυψαν ολοτρόγυρα το αλώνι.\nΣτο μέσο στάθηκε η Φωτίτσα με έξι κορίτσια, μικρότερα από μένα. Σχημάτισαν χορό. Ακριβώς στη μέση, κάτω στη γη, τοποθέτησαν εικόνα της Αγίας Παρασκευής, που είναι η αγία των βουνών, της Πίνδου η αγία, πολιούχος του χωριού, με το ομαδικό πολυφωνικό τραγούδι:\n‘Στολίστρες μου, καλές στολίστρες\nστολίστε καλά τη νύφη.\nΑυτή βουνά θέλ’ να διαβεί\nΤης παίρνει πέπλα το κλαδί…’\nΚαι στόλισαν την καταγής εικόνα με κλαδιά δρυός, βελανίδι ξερό και άνθη της εποχής. Τη ράντισαν με θειάφι. Αμέσως άρχισε ο εξωτερικός κύκλος το χορό και το τραγούδι:\n‘Στον Άδη θα κατέβω\nκαι στον Παράδεισο…’\nΕίχα καλή εποπτεία. Με είχε βάλει η Φωτίτσα σε μαυρολίθαρο, έξω από τον κύκλο, με αυστηρό λόγο: «Ένα μονάχα παιδί πρέπει να μας δει. Αν μιλήσει για όσα δει θα πεθάνουν οι γονείς του». Η επιλογή δεν ήταν τυχαία, ήμουνα ξένος.Αν και είχα φοβηθεί, κατέγραψα στη μνήμη το δρώμενο γιατί με είχε συνεπάρει.\nΌταν το τραγούδι έφτασε στο στίχο:\n‘Θα πάω να σαϊτέψω…’\nτα έξι μικρά κορίτσια πλησίασαν την εικόνα της Αγίας Παρασκευής και αποφλοίωσαν πάνω της ξερό καλαμπόκι. Έγινε σιωπή. Ακούστηκε η Φωτίτσα με ιερή προσταγή:\n‘Του Αλωνιού μας το Αστέρι\nβροχές πολλές να φέρει.\nΚίνα του δένδρου περιστερά\nΜε της νύχτας τα φτερά.’\nΞανάρχισε ο χορός που κυκλικά όλες πλησίαζαν την εικόνα. Και σαν έσμιξε ο μικρός με τον μεγάλο κύκλο, η Φωτίτσα δεήθηκε γονατιστή στην εικόνα:\nλύσε κάθε φαρμακία\nΣώσε κόρη και παιδί.’\nΞαναχόρεψαν. Με φωνές τώρα ασυντόνιστες και χτυπώντας με τα πόδια τη γη σχεδόν έκραζαν:\n‘Μα Γα, Μα Γα, γέννα!\nΜετά η Φωτίτσα πήρε την εικόνα και συνοδευόμενη από τα έξι κοριτσάκια, πήγαν στον κοντινό αύλακα, την έπλυναν και τη στόλισαν με την πράσινη ποδιά που ήταν ζωσμένη η πιο μικρή.\nΌταν γρήγορα γύρισαν, μπήκαν στην κορφή του χορού. Πρώτη η Φωτίτσα Εξάρχου που είχε σημαία την εικόνα. Ξανάρχισαν σ’ έναν κύκλο, όλες μαζί, το χορό με το ίδιο τραγούδι:\n‘Στον Άδη θα κατέβω…’\nΣτα Γιάννενα, μαθητής στο Γυμνάσιο, φιλοξενήσαμε για μέρες τη Φωτίτσα, πριν χάσει από ιατρική φιλαργυρία το μοναχογιό της Αλκιβιάδη. Τότε κατέγραψα τους στίχους με τη δική της ερμηνεία για το δρώμενο.\n«Όλα γίνονταν για να έχει ο τόπος νερό και να λυτρωθεί ο κόσμος από τη μάστιγα της μαγείας. Το γυναικείο χορό με τις φωνές τον λέμε ‘Σοβά’».\nΔεν θέλησε να μου μιλήσει για την «Κηρασοβία»! Κάποια πιθανή εξήγηση, όταν ήμουν φοιτητής, μου έδωσε μύστης δάσκαλος στηριγμένος στου Λύγκου τη μεγάλη ιστορία.\nΗ θέση της Αγίας Παρασκευής ευνοούσε τη λειτουργία Μαντείου Καθαρτηρίου Ύδατος, για την αποτροπή κάθε κακού. Δηλαδή αποσοβούσε κάθε επιρροή της Κηρ, θεάς του ολέθρου, η οποία δρούσε μαγικά.\nΉταν η Κηρασοβία επώνυμη ιέρεια ή τοπική θεά του αρχαίου μαντείου, με βάση λειτουργίας, το καθαρτήριο ύδωρ, όπως σε άλλα Ηπειρωτικά μαντεία. Ξόρκιζε το μαγικό, το αιφνίδιο κακό.\nΓι’ αυτό και η παλιά ονομασία του χωριού: Κεράσοβο, ίσως ήταν Κηρασοβία (Κηρ+σοβώ) ή Κηράσσοβο που φαίνεται πιο πειστικά στην παράγωγη λέξη Κηρασοβίτης:Κήρα + σοβητής. Ο θεουργός που διώχνει μακριά την Κήρα. Την Ολόη. Και την κατάρα, ισοδύναμη με τα κακά μάγια , που ίσως γίνινταν και αυτά σε άλλο ποτάμι εκεί κοντά: τον Κακόλακκο! Η μνήμη είναι πάντα ισχυρή στη λαϊκή συνείδηση…\n*Σύμφωνα με τη μυθολογία, η θεά Κηρ ήταν κόρη της Νύχτας και ήταν αυτή που έφερνε τη δυστυχία στους ανθρώπους. Αδέρφια της ήταν η Απάτη, το Γέρας,, η Έριδα, οι τέσσερις Εσπερίδες, οι τρεις Μοίρες, ο Μόρος (πεπρωμένο), ο Μώμος (χλευασμός), η Νέμεσις (τιμωρία), η Οιζύς (αθλιότητα), τα Όνειρα, η Φιλότης (ερωτική απόλαυση) και τα δίδυμα αδέρφια Ύπνος και Θάνατος.


Survivor spoiler: Οριστικό! Αυτός ο παίκτης αποχωρεί σήμερα (19/03)! - Survivor - Athens magazine\nSurvivor spoiler: Ποιος είναι ο παίκτης της Τουρκίας, ο οποίος αποχωρεί απόψε (19/03) από το Survivor; Προσοχή Διαρροή τώρα!\nΠοιος θα αποχωρήσει; Σύμφωνα με πληροφορίες του Athensmagazine.gr πρώτος στην ψηφοφορία έχει αναδειχθεί πανηγυρικά ο Ατακάν, παρότι είναι εκτός ομάδας καιρό και η παραμονή έχει κριθεί μεταξύ Μπόρα και Χακάν!\nΣύμφωνα με αποκλειστικές πληροφορίες του Athensmagazine.gr, απόψε από το Survivor αποχωρεί ο Χακάν! Κάπου εδώ ένα από τα... φαβορί τελειώνει!